আন্তর্জাতিক Archives - Probashi News\nজুন ১৯, ২০১৮\tএক্সক্লুসিভ, আন্তর্জাতিক Comments Off on সবচেয়ে ভয়ঙ্কর ১০ টি ধর্মানুষ্ঠান যা বিভিন্ন দেশের নারীদের উপর করা হয়ে থাকে…\nসভ্যতা যতই উন্নত হউক না কেন, এখনো পৃথিবীর কিছু কিছু প্রান্তে অদ্ভুত সব প্রথা পালন করে চলি। অনুন্নত এবং উন্নয়নশীল দেশগুলিতে মহিলাদের সুরক্ষা এখনোও বড় চিন্তার কারণ। কিছু রীতি যা মহিলাদের পালন করতে বাধ্য করা হয় তা খুবই অমানবিক। এখানে কিছু অমানবিক রীতির কথা বলা হল যা মহিলারা পালন করে, …\nমে ২৩, ২০১৮\tএক্সক্লুসিভ, আন্তর্জাতিক, বিচিত্র Comments Off on সাপের দাম ৭৫ লাখ টাকা !\nদুই মুখওয়ালা সাপ! না, মীরজাফর টাইপের কোনো দুই নম্বরি স্বভাবের লোকের কথা বল হচ্ছে না এখানে। ঠিক ঠিক ‘দু-মুখো’ সাপেরই কাহিনি। দুনিয়ার বিভিন্ন অঞ্চলের মানুষের দুর্লভ এমন প্রাণী নিয়ে আছে অন্ধবিশ্বাস। অনেক মালয়েশীয় মনে করে যার কাছে এই সাপ থাকে তার ভাগ্যের দরজা খুলে যায়। ভারতীয়দেরও অনেকে কুসংস্কারবশত মনে করে …\nমে ২৩, ২০১৮\tএক্সক্লুসিভ, আন্তর্জাতিক Comments Off on জাদেজার স্ত্রীকে পুলিশের ‘চড়’, অত:পর…\nজাদেজার স্ত্রীকে পুলিশের- ভারতের জাতীয় ক্রিকেট দলের অলরাউন্ডার ক্রিকেটার রবীন্দ্র জাদেজার স্ত্রী রিভা জাডেজা পুলিশের হাতে লাঞ্চিত হয়েছেন। সোমবার (২১ মে) বিকেলে গুজরাটের জামনগর এলাকায় এই ঘটনা ঘটে। ভারতীয় গণমাধ্যম এনডিটিভির খবর সূত্রে জানা যায়, গুজরাটের জামনগরের সারু সেকশন রোডে গাড়ি নিয়ে যাচ্ছিলেন রবীন্দ্র জাদেজার স্ত্রী রিভা জাদেজা। আর সেই …\nমে ২৩, ২০১৮\tএক্সক্লুসিভ, আন্তর্জাতিক Comments Off on বিশ্বের ধনী দেশের তালিকায় শীর্ষে কোন দেশ জানেন?\nবিশ্বে ধনী দেশের তালিকায় প্রথম স্থানে যুক্তরাষ্ট্র। আর বাংলাদেশের প্রতিবেশী দেশগুলোর মধ্যে একমাত্র ভারতের স্থানই শীর্ষ দশটির দেশের মধ্যে রয়েছে। জরিপ অনুযায়ী, ভারতের স্থান ষষ্ঠ। পর্যবেক্ষণ রিপোর্ট অনুযায়ী, যুক্তরাষ্ট্রের সম্পত্তির পরিমাণ ৬২,৫৮৪ বিলিয়ন মার্কিন ডলার। তারপরেই রয়েছে চীন। ২৪,৮০৩ বিলিয়ন মার্কিন ডলারের সম্পত্তি রয়েছে বেইজিংয়ের। ১৯,৫২২ বিলিয়ন ডলারের সম্পত্তি নিয়ে …\nমে ২৩, ২০১৮\tএক্সক্লুসিভ, আন্তর্জাতিক, বিচিত্র Comments Off on পুলিশে চাকরি পেল এই বিড়াল\nনাম ডোনাট৷ গায়ের রঙ ধূসর৷ অসাধারন৷ ইন্টারভিউ দিয়েছে। তাই মিচিগান পুলিশে চাকরিটা পাকা করে ফেলেছে ছোট্ট বিড়াল ছানা৷ বিড়াল প্রজাতির ইউনিটে সার্ভিস দেবেন এই পুলিশ অফিসার৷ ডোনাট এখন মিচিগান পুলিশ বিভাগের নতুন সদস্য৷ তাকে ইন্টারভিউতে তার ডান পা তুলতে বলা হয়৷ তিনি সেই কাজ কর্ম দক্ষতায় করে দেখান৷ আর ইন্টারভিউ …\nমে ২২, ২০১৮\tএক্সক্লুসিভ, আন্তর্জাতিক, বিচিত্র Comments Off on দুই বিঘা জুড়ে এই আমগাছটি এশিয়ার বৃহত্তম!\nদুই বিঘা এলাকা জুড়ে ঠাকুরগাঁওয়ের সেই ঐতিহাসিক সূর্যপুরী আম গাছটিতে ভাগ্য ফিরেছে সাইদুরের। গাছটির আম এবার আগাম বিক্রি হয়েছে দেড় লাখ টাকায়। আমও ধরেছে প্রচুর। তবে ঝড়-বৃষ্টিসহ প্রাকৃতিক দুর্যোগ নিয়ে শঙ্কায় থাকলেও টাকা তুলে আরও লাভ করার আশা করছেন গাছটির আম লিজ নেয়া ব্যবসায়ী জামান। কৃষি বিভাগ মনে করছেন, সূর্যপুরি …\nমে ২২, ২০১৮\tসর্বশেষ খবর, আন্তর্জাতিক, নারী নির্যাতন Comments Off on সকালে বাবা দুপুরে ছেলে আর পারিনা, তাই দেশে ফিরে এলাম\nসকালে বাবা দুপুরে ছেলে- এবার সৌদি আরব থেকে দেশে ফিরলেন ৩৬ নারী শ্রমিক।তবে এক সাথে এত নারি শ্রমিক দেশে ফিরে আসার নজীর এই প্রথম নয় এর আগেও অনেক নারি সৌদি থেকে দেশে ফিরে এসেছেন। মূলত যৌন নির্যতনের শীকার হয়েই তারা দেশে ফিরে আসে।গতকাল ১৯ তারিখ তারা হযরত শাহজালাল আন্তর্জাতিক বিমানবন্দরে …\nমে ২২, ২০১৮\tএক্সক্লুসিভ, আন্তর্জাতিক, বিনোদন Comments Off on ৪৪ বছরের এই অভিনেত্রি প্রেমে পাগল ২৭ বছরের টাইগার স্রফ, কে সেই অভিনেত্রী জানেন?\nআজকালকার দিনে মানুষ তাঁর নিজের ফিল্মের স্টারদের জীবনে কি ঘটে চলেছে সেই সব ছোটো কথা জানার জন্যে খুব উতস্যুক থাকে ।আর যখন তাদের জীবিনে কিছু অজানা কথা তারা জানতে পেরে থাকে তারা খুব খুশি হয়ে থাকে ।মানুষ যতই অনেক স্টারদের বলিউডের ফিল্মে গুলি দেখতে পছন্দ না করে থাকুক কিন্তু তাদের …\nমে ২২, ২০১৮\tএক্সক্লুসিভ, আন্তর্জাতিক, বিনোদন Comments Off on ভিড়ের মধ্যে ১৫ বছরের যুবক যা করেছিল সুস্মিতা সেনের সঙ্গে,\nবর্তমানে এক প্রকার পর্দার আড়ালেই আছেন সুস্মিতা সেন। কিন্তু তাঁর আকর্ষণ কমেনি এতটুকুও। তাঁর ইনস্টাগ্রামে পোস্ট করা ছবিই তাঁর খবরে থাকার জন্য যথেষ্ট। এবার অভিনেত্রী জানালেন, তাঁর সঙ্গে ১৫ বছরের এক কিশোরের করা বাজে আচরণের কথা। এক সংবাদ সম্মেলনে একথা জানিয়েছেন সুস্মিতা। একসময়ের বিশ্বসুন্দরী সুস্মিতা বলেন, ‘অনেকেই হয়ত ভাবেন যে, …\nস্মৃতিশক্তি ধরে রাখার চার উপায়\n‘আমি বিমানমন্ত্রী, কিন্তু বাংলাদেশ বিমানের মন্ত্রী না, আমি হচ্ছি..’\nহিজড়া ভয়ে পুরো ঢাকাবাসী আতঙ্কে!\nশিক্ষার্থীদের আন্দোলন স্থগিত, শিক্ষার্থীদের ছয় দফা


বোতাম খোলা শার্টে উন্মুক্ত বক্ষযুগল, ৫০ ছুঁই ছুঁই বয়সেও উষ্ণতার ঝড় তুলছেন Rituparna Sengupta - Humppy\nHome/Entertainment/বোতাম খোলা শার্টে উন্মুক্ত বক্ষযুগল, ৫০ ছুঁই ছুঁই বয়সেও উষ্ণতার ঝড় তুলছেন Rituparna Sengupta\nবোতাম খোলা শার্টে উন্মুক্ত বক্ষযুগল, ৫০ ছুঁই ছুঁই বয়সেও উষ্ণতার ঝড় তুলছেন Rituparna Sengupta\nপরনে আকাশী বর্ণের শার্ট, কালো জিন্স, কালো বিকিনি তাঁর ওপর আকাশি বর্ণের শার্ট, একটু ঝুঁকে পোজ দিতেই স্পষ্টই বোঝা যাচ্ছে তাঁর বুকের ক্লিভেজ, চুলটা একেবারে ঢেউ খেলানো, হালকা মেক-আপে নিজেকে সাজিয়ে তুলেছেন অভিনেত্রী। সঙ্গে তাঁর মিষ্টি হাসি এবং সুন্দর পোজ। তিনি কিন্তু কুড়ি বছরের যুবতী নয় তবে তাঁকে দেখে মনে হবেই হবে যে কোনও কুড়ি পঁচিশ বছরের মেয়েও তাঁর রূপ, গ্ল্যামারের ছটায স্যাঁকা খাবে। হ্যাঁ, কথা হচ্ছে অভিনেত্রী ঋতুপর্ণা সেনগুপ্তকে (Rituparna Sengupta) নিয়ে। এদিন ঋতুপর্ণা তাঁর ইনস্টাগ্রাম হ্যান্ডেলে এহেন মিষ্টি হাসির একটি হট ছবি দিয়ে লিখলেন, ‘Smile, it is the key that open everybody’ s heart’! দেখে আসুন নায়িকার ইনস্টাগ্রাম প্রোফাইল একটু ঘুরে!\nবয়স তাঁর প্রায় ৫০ ছুঁই ছুঁই, এই বয়সে তাঁর শরীর থেকে টান টান যৌবন যেন উপচে পড়ছে! যদিও এই প্রথম নয়, নায়িকার এক একটা ইনস্টাগ্রাম ছবি দেখে ভিরমি খাওয়ার জো হয়ে পড়ে। এতটাই হট তিনি এই বয়সে! না ফিগার তাঁর ছিপছিপে তা বলব না! কিন্তু তাও তাঁর ফিগার একদম চাবুক। তিনি এতটাই হট যে, তাঁর বোল্ড পোজ, সবকিছু দিয়েই তিনি এক্কেবারে ঘাযাল করে দিয়েছেন তাঁর অনুরাগীদের!\nবাংলা চলচ্চিত্র জগতের এক স্বনামধন্য অভিনেত্রী ঋতুপর্ণা সেনগুপ্ত (Rituparna Sengupta)। বিশেষত তিনি বঙ্গ ইন্ডাস্ট্রির অভিনেত্রী হলেও তাঁর অবাধ বিচরণ বলিউড চলচ্চিত্র জগতেও। বাঙালীদের অতি প্রিয় প্রসেনজিৎ-ঋতুপর্ণা জুটি এখনো সর্বকালের সেরা জুটি। তাঁদের অভিনীত সমস্ত ছবিই দর্শকদের কাছে অতি প্রিয়। তাঁর রূপ, সৌন্দর্য্যে, গ্ল্যামারের দিক দিয়ে এখনো তিনি বছর ২০-র অভিনেত্রীদের হারিয়ে দিতে পারেন। তবে এই অভিনেত্রীর সমস্ত আপডেট আমরা সোশ্যাল মিডিয়ার মাধ্যমেই পেয়ে থাকি। কেননা তিনি সোশ্যাল মিডিয়াতে খুবই সক্রিয়। মাঝেমধ্যেই তিনি ভক্তকুলের জন্য শেয়ার করে থাকেন নিজের নিত্যনতুন লুক।\nInstagram Rituparna Sengupta Tollywood Tollywood Actress Tollywood Gossip Viral Picture ইনস্টাগ্রাম ঋতুপর্ণা সেনগুপ্ত ভাইরাল ছবি\nMalaika-Kapil: “বাবা হওয়ার সময় কখন পাও?” প্রকাশ্য মঞ্চে হঠাৎ কপিলকে প্রশ্ন মালাইকার, হতবাক দর্শকরা


স্টাফ রিপোর্টার | প্রকাশের সময় : ১৬ অক্টোবর, ২০২০, ২:০০ পিএম\nগণস্বাস্থ্য কেন্দ্রের প্রতিষ্ঠাতা ও ট্রাস্ট্রি ডা. জাফরুল্লাহ বলেছেন, আজকে সারাদেশ ভয়ানকভাবে অসুস্থ- রোগে, যৌন নিপীড়নে, ধর্ষণে। সুখের খবর হলো আমাদের প্রধানমন্ত্রী আর তার কন্যা সুস্থ্ আছেন। তবে গণতন্ত্র প্রতিষ্ঠা ছাড়া এই রোগের কোন চিকিৎসা নেই। এজন্য কমিশন করে, সবার সঙ্গে কথা বলে, দেশকে গণতন্ত্র দেয়া এবং মধ্যবর্তী নির্বাচন ছাড়া প্রধানমন্ত্রীর আর কোন পথ নেই।\nএসময় ইমামদের ভূমিকা তুলে ধরে জাফরুল্লাহ বলেন, সম্প্রতি আমাদের আলেম সমাজ একটা স্টেটমেন্ট দিয়েছেন। তারা সেখানে মূল ইস্যু হিসেবে উল্লেখ করেছেন, মেয়েদের সমতা দিতে হবে। আপনাদের মসজিদে মসজিদে খুতবায় দেশের অনাচারের বিষয়টি তুলে ধরতে হবে।\nতবে এর একমাত্র চিকিৎসা হলো সুষ্ঠু গণতন্ত্র প্রতিষ্ঠা। গণতন্ত্র প্রতিষ্ঠা ছাড়া দেশের এই রোগের কোন চিকিৎসা নাই। দ্বিতীয়ত, ইমাম সাহেবরা যেন এক বক্তব্য দিয়েই খালাস না হন।\nJasim Uddin ১৬ অক্টোবর, ২০২০, ৪:৩৬ পিএম says :00\nজাফরুল্লা বি এন পির এজেন্ডা বাস্তবায়নে যা খুশি বলতে পারে, এতে মাননীয় প্রধানমন্ত্রী শেখ হাসিনার কিছু যায় আসে না। কারন শেখ হাসিনা কাজ করেন জণগনের জন্য। তাই জণগনই ঠিক করবে তিনি থাকবেন কি থাকবেন না।\nJannatul Tajriyan ১৬ অক্টোবর, ২০২০, ৪:৩৭ পিএম says :00\nআমি আওয়ামী লীগ সরকারের বিরোধী হতে পারি কিন্তু বর্তমানে বিশ্বের যে পরিস্থিতি তাতে প্রধানমন্ত্রী শেখ হাসিনা ব্যতীত অন্য কাউকে চয়েজ করতে পারছিনা। সরকারের উচিত শক্ত হাতে দেশের বিশৃংখলতা, হত্যা, ধর্ষণ ,দুর্নীতি, কালোবাজারি শক্ত হাতে দমন করা। সত্যি বলছি আমি সরকার পক্ষের সমর্থক নই, তবে বর্তমান ভারত চীন দ্বন্দ্বে আওয়ামী লীগ সরকারই আমার বেস্ট চয়েজ।\nEmran Hossin ১৬ অক্টোবর, ২০২০, ৪:৩৭ পিএম says :00\nহা প্রধানমন্ত্রী মধ্যবর্তী নির্বাচন দিন দেশকে বাঁচান।\nMohammad Sarower Hossain ১৬ অক্টোবর, ২০২০, ৪:৩৮ পিএম says :01\nদেশে সুশাসন প্রতিষ্ঠা করতে সেনাবাহিনীর বিকল্প নেই\nRyhan Burr ১৬ অক্টোবর, ২০২০, ৪:৩৮ পিএম says :00\nমনে হচ্ছে সব পথে কাঁটা বসিয়ে দিয়েছেন শুধুমাত্র একটা পথ খোলা রেখেছেন হাসবো না কান্না করবো!!!\nAsish Chowdhury ১৬ অক্টোবর, ২০২০, ৫:২৭ পিএম says :00\nSave the country save the people\nমতিন ১৬ অক্টোবর, ২০২০, ৫:৩৪ পিএম says :00\nপ্রধানমন্ত্রীর খেয়ে দেয়ে কাজ নেই মধ্যবর্তী নির্বাচন স্বেচ্ছায় মধ্যবর্তী নির্বাচন দিবে,ঐ আশায় থাকেন!\nমতিন ১৬ অক্টোবর, ২০২০, ৫:৩৫ পিএম says :00\nপ্রধানমন্ত্রীর খেয়ে দেয়ে কাজ নেই স্বেচ্ছায় মধ্যবর্তী নির্বাচন দিবে,ঐ আশায় থাকেন!


দিনাজপুর জেলা আইনজীবী সমিতির নির্বাচন ৭ এপ্রিল | দিনাজপুর নিউজ\nদিনাজপুর জেলা আইনজীবী সমিতির নির্বাচন ৭ এপ্রিল\nMar 9, 2017 | দিনাজপুর, মেইন স্লাইড\nনিজস্ব প্রতিনিধি ॥ আগামী ৭ এপ্রিল অনুষ্ঠিতব্য দিনাজপুর জেলা আইনজীবী সমিতির বাংলা ১৪২৩ সনের নির্বাচনকে সামনে আদালত পাড়া সরগরম হয়ে উঠেছে। আইনজীবীরা দৈনন্দিন স্বাভাবিক কাজ-কর্মের পাশাপাশি নির্বাচনী আলাপচারিতায় ব্যস্ত সময় পাড় করছেন। সম্ভাব্য প্রার্থীরাও এরই মধ্যে তাদের প্রচার-প্রচারনা অব্যাহত রেখেছেন। বর্তমানে পুরো আদালত পাড়ায় বইছে নির্বাচনী হওয়া।\nবৃহস্পতিবার (৯ মার্চ) দুপুরে জেলা আইনজীবী সমিতির কার্যালয়ে নেতৃস্থানীয় কয়েকজন আইনজীবীর সাথে কথা বলে সভাপতি ও সাধারণ সম্পাদক পদে সম্ভাব্য একাধিক প্রার্থীর নাম জানা গেছে।\nসভাপতি পদে আওয়ামী লীগ সমর্থিত প্রার্থীদের মধ্যে যাদের নাম জানা গেছে তারা হলেন-আইনজীবী সমিতির সাবেক সভাপতি সিনিয়র আইনজীবী মো. আব্দুল লতিফ, সমিতির সাবেক সভাপতি মো. আজিজুল ইসলাম জুগলু, সাবেক সাধারণ সম্পাদক মো. হামিদুল ইসলাম, অপর সাবেক সাধারণ সম্পাদক মো. নুরুজ্জামান জাহানী ও সিনিয়র আইনজীবী মো. নুরুল ইসলাম।\nসাধারণ সম্পাদক পদে সম্ভাব্য প্রার্থীদের মধ্যে রয়েছেন-সিনিয়র আইনজীবী মো. তহিদুল হক সরকার, মো. তাহেরুল ইসলাম, মো. মেহবুব হাসান চৌধুরী লিটন, মো. আতাউর রহমান আতা, মঞ্জুর আহম্মেদ রুবেল, মো. খাদেমুল ইসলাম ও মো. তোহা।\nএদিকে বিএনপি সমর্থিত সভাপতি ও সাদারণ সম্পদক পদে একাধিক প্রার্থীর নাম জানা গেছে। সভাপতি পদে সম্ভাব্য প্রার্থীরা হলেন- বর্তমান সভাপতি খতিবুদ্দিন আহম্মেদ, সাবেক সভাপতি মো. আব্দুল হালিম, সাবেক সাধারণ সম্পাদক মো. একরামুল আমিন, সমো. সাবেক সহ-সভাপতি মো. মইনুল ইসলাম ও সিনিয়র আইনজীবী মো. আসির উদ্দিন।\nসাধারণ সম্পাদক পদে সম্ভাব্য প্রার্থীদের মধ্যে রয়েছেন-বর্তমান সাধারণ সম্পাদক মো. এমাম আলী, সিনিয়র আইনজীবী মোল্লা মো. সাখাওয়াত হোসেন ও আ ন ম হাবিবুল্লাহ।\nএছাড়া স্বতন্ত্র প্রার্থীদের মধ্যে সভাপতি ও সাধারণ পদে সম্ভাব্য প্রার্থীরা হলেন- সভাপতি পদে সাবেক সভাপতি মো. ইউসুফ আলী, মো. আবু তালেব ও মো. মাজহারুল ইসলাম। সাধারণ সম্পাদক পদে সম্ভাব্য প্রার্থীরা হলেন- মো. ফজুলর রহমান, মো. আজফার হোসেন চৌধুরী (বঙ্গবাবু)।\nদিনাজপুর জেলা আইনজীবী সমিতি সূত্রে জানা গেছে, বাংলা ১৪২৩ সনের নির্বাচন পরিচালনার জন্য ৩ সদস্য বিশিষ্ট নির্বাচন কমিশন গঠন করা হয়েছে। প্রধান নির্বাচন কমিশনারের দায়িত্ব পালন করবেন এ্যাডভোকেট মো. কাজেম উদ্দিন, কমিশনার হিসেবে দায়িত্ব পালন করবেন এ্যাডভোকেট মো. হাসনে ইমাম নয়ন ও মো. আব্দুর রউফ।\nএদিকে আগামী ৭ এপ্রিল জেলা আইনজীবী সমিতির নির্বাচনকে ঘিরে আদালত পাড়া সরগরম হয়ে উঠেছে। আইনজীবীরা দৈনন্দিন স্বাভাবিক কাজ-কর্মের পাশাপাশি নির্বাচনী আলাপচারিতায় ব্যস্ত সময় পাড় করছেন। সম্ভাব্য প্রার্থীরাও এরই মধ্যে তাদের প্রচার-প্রচারনা অব্যাহত রেখেছেন। বর্তমানে পুরো আদালত পাড়ায় নির্বাচনী হওয়া বইছে। উল্লেখ্য, ১৫টি পদে জেলা আইনজীবী সমিতির নির্বাচন অনুষ্ঠিত হবে। এতে ৪ শতাধিকের বেশী আইনজীবী ভোট প্রদান করবেন বলে জানা গেছে।\nPreviousলালমনিরহাটে এক ব্যক্তির অর্ধগলিত মরদেহ উদ্ধার\nNextদিনাজপুরে অনুর্ধ-১৮ জাতীয় ফুটবল চ্যাম্পিয়ানশীপ-২০১৭ টুর্নামেন্টের উদ্বোধন\nইউনিয়ন পরিষদ নির্বাচন নিরাপত্তার চাদরে ঢাকা কাহারোল উপজেলা\nঅতিদরিদ্র জনগোষ্ঠীর মাঝে পল্লীশ্রী’র শীতবস্ত্র বিতরণ


রাতে স্বপ্ন দেখে ঘুম ভেঙ্গে যায় ! চলুন জেনে নিই আপনার অজান্তেই স্বপ্ন আপনাকে কি বলতে চায়!\nজীবনযাপন | 12 months ago - By staff\nস্বপ্ন দেখেনা এমন কথা পৃথিবীতে কোন মানুষ খুঁেজও পাওয়া যাবে না। আমরা সবাই এক রকম স্বপ্ন দেখি না। আবার কে কেমন স্বপ্ন দেখে তা নিয়ে গবেষণার শেষ নেই। আপনি জেনে অবাক হবেন যে পৃথিবীতে আজ পর্যন্ত স্বপ্ন দেখা নিয়ে যে পরিমাণ গবেষণা করা হয়েছে তা তার সংখ্যা কম নয়। আবার স্বপ্নের রং কি তা নিয়ে রয়েছে অনেক মতভেদ রয়েছে। স্বপ্ন কি সাদা কালো, না রঙ্গিন তা নিয়েও রয়েছে ভিন্ন ভিন্ন মত। তবে বিজ্ঞান যাই বলুক না কেন মানুষ ও পরিবেশ ভেদে স্বপ্ন নিয়ে রয়েছে ভিন্ন ভিন্ন বিশ্বাস। আপনার কি কখনো জানতে ইচ্ছা করেছে যে আপনি যে স্বপ্ন দেখেন তার অর্থ কি?\nযদি ইচ্ছা করে থাকে তাহলে চলুন জেনে নিইঃ-\nমাছ: মাছ ধরা নিয়ে স্বপ্œ দেখাটা অনেক পুরাতন বিশ্বাসগুলোর মধ্যে একটি। অনেকের মতে স্বপ্নে মাছ দেখলে ভালো কিছু হওয়ার সম্ভাবনা থাকে। আবার অনেকের মতে মাছ দেখার উপর নির্ভর করে যে স্বপ্নটি কেমন। যেমন মাছ ধরলে অর্থ প্রাপ্তি আবার মাছ ফসকে গেলে অর্থ এসেও আবার চলে যাওয়া।\nগরু: মাছের মতো গরু দেখলেও অনেকে বিশ্বাস করেন যে ধন সম্পদ পাওয়ার লক্ষণ কিন্তু অপরদিকে আবার মরা গরু দেখার মানে অশুভ কিছু বা সম্পদ হারানোর লক্ষন।\nঘনিষ্ঠ: স্বপ্নে নিজের সঙ্গী বা অন্য কারো সাথে ঘনিষ্ঠ হতে দেখলে অনেকে খুশি হন কেউ কেউ আবার ভাবনায় পড়ে যান। কিন্তু জানার বিষয় এটাই যে আসলে এর মানে হলো আপনি নিজেকে নিঃসঙ্গ ভাবা শুরু করেছেন।\nউচুঁ স্থান থেকে পড়ে যাওয়া: এটা প্রায়ই আমাদের অনেকের সাথেই হয়ে থাকে। আমরা ঘুমের মধ্যে বা স্বপ্নে আমরা কোন উঁচু স্থান থেকে পড়ে যাওয়া দেখি বা অনেক ক্ষেত্রে সেটার মাত্রা এতটাই থাকে যে আমরা সেটা অনুভব করি। অনেকের মতে এর মানে কাজের ক্ষেত্রে অবনতি হওয়া আবার অনেকে এটিকে মানসিক চাপ বা বিষন্নতার কারণ বলেও মনে করেন।\nপানিতে ডুবে যাওয়া: পানিতে ডুবে যাওয়া তো বাস্তব জীবনেও ভাল কোন কিছু নয় তাহলে স্বপ্নে আর ভালো কি হতে পারে? স্বপ্নে পানিতে ডুবে যাওয়ার অর্থ সাধারণত বিপদে পড়া তবে পানিতে ডুবে যাওয়ার বদলে বৃষ্টি হতে দেখা মানে জীবনে নতুন কিছু আসতে পারে।\nসাপ দেখা: স্বপ্নে সাপ দেখার মানে কি তা মনে হয় জানতে আমাদের আর কারো বাকী নেই। অনেক আগে থেকেই আমাদের বয়ষ্কদের মাধ্যমেই আমরা জানতে পেরেছি যে সাপ দেখার মানে আপনার শত্রু জন্ম নিয়েছে বা শত্রু ক্ষতি করার চেষ্টা করছে।\nদাঁত নড়া: সাধারণত কোন নিকট আত্মীয়ের অসুস্থ্য হয়ে পড়া বা মারা যাওয়ার ইঙ্গিত পাওয়া যায় যদি আপনি স্বপ্নে দাঁত নড়তে দেখেন অপরদিকে দাঁত গজানোর অর্থ হলো সম্পত্তি প্রাপ্তির লক্ষন।\nগাছ: ফল ফুলে ভর্তি গাছ দেখা বা গাছ থেকে ফল পড়া দুটোর অর্থই হলো অর্থ প্রাপ্তির লক্ষন।\nআগুন: স্বপ্নে আগুন লাগার অর্থ হলো পেটজনিত সমস্যা, গ্যাস্ট্রিকের সমস্যা বা কোন বিপদের আগমনের লক্ষন।\nবিবস্ত্র হওয়া: স্বপ্নে বিবস্ত্র হওয়াও বা নগ্ন হয়ে গেলে সম্মানহানি হওয়ার ইঙ্গিত দেয়।\nবিশ্বের সেরা ধনি জ্যাক মার সফলতার পিছনের গল্প\nসফলতাকে ধরে রাখতে সফল ব্যক্তিরা যে ৮টি বদঅভ্যাস ত্যাগ করেছেন


rani: Latest rani News & Updates,rani Photos & Images, rani Videos | Eisamay\nসিক্যুয়েলের পথে বান্টি অউর বাবলি,রানির টিমে যোগ দেবেন সইফ!\nNov 24, 2019, 10.48 PM\n২০০৫ সালের সেই সিনেমার কথা আজও মনে রেখেছেন দর্শক। টিভিতে সেই সিনেমা দেখানো হলেই সকলে কাজ ফেলে বসে পড়েন দেখতে\nMardaani 2: গোলাপি ইডেনে বাড়তি পাওনা রানি ও তাঁর 'মর্দানি'!\nNov 21, 2019, 08.22 PM\nএই ছবিতে শিবানি শিবাজি রয় কোটাতে কর্মরত। সেখানে এক সিরিয়াল কিলার ও ধর্ষককে ধরার দায়িত্ব দেওয়া হয়েছে তাঁকে। আগামী ১৩ ডিসেম্বর মুক্তি পাবে ছবি।\nপ্রকাশ্যে 'মরদানি ২' ট্রেলার, ভয়াবহ ধর্ষকের মুখোমুখি সুপার কপ রানি\nএই ছবিতে শিবানি শিবাজি রয় কোটাতে কর্মরত। সেখানে এক সিরিয়াল কিলার ও ধর্ষককে ধরার দায়িত্ব দেওয়া হয়েছে তাঁকে। কোচিং ক্লাস নিতে কোটা শহরে গোটা দেশ থেকে ছাত্র-ছাত্রীরা আসেন।\n‘বয়স্ক’ শাহরুখকে দেখাটা অস্বস্তিকর\nNov 13, 2019, 01.20 PM\nছবিতে এক কমবয়সী পাকিস্তানি আইনজীবীর চরিত্র ‘জরা’-র ভূমিকায় রানি অভিনয় করেছিলেন, তুলনায় বেশি-বয়স্ক ‘বীর’ শাহরুখ খানের বিপরীতে। সেই প্রসঙ্গে বলতে গিয়ে রানি জানিয়েছেন উফ সত্যি, শাহরুখকে বয়স্ক হিসেবে দেখাটা আমাদের দু’জনের কাছেই বেশ অস্বস্তিকর ছিল।\n13.11 RANI MUJHERJEE\n'বীর-জরা' ছবির ১৫ বছর পূর্তি উপলক্ষে সেই ছবির স্মৃতি-কথা বলতে গিয়ে, নানা অজানা কথা স্মরণ করেছেন ছবির নায়িকা রানি মুখোপাধ্যায়। সেই ছবিতে কাজের ...


ভোরের কাগজের ময়মনসিংহ বিভাগীয় প্রতিনিধি সম্মেলন আজ - Bhorer Kagoj\nপ্রচ্ছদ সারাদেশ ভোরের কাগজের ময়মনসিংহ বিভাগীয় প্রতিনিধি সম্মেলন আজ\nপ্রকাশিত: জানুয়ারি ২৯, ২০২২ , ৮:৩২ পূর্বাহ্ণ আপডেট: জানুয়ারি ২৯, ২০২২ , ৮:৩২ পূর্বাহ্ণ\nনেত্রকোণা জেলার দুর্গাপুর উপজেলার বিরিশিরি ওয়াইএমসিএ রেস্ট হাউজ। ফাইল ছবি\nভোরের কাগজের ময়মনসিংহ বিভাগীয় প্রতিনিধি সম্মেলন আজ ২৯ জানুয়ারি শনিবার। নেত্রকোনা জেলার দুর্গাপুর উপজেলার বিরিশিরি ওয়াইএমসিএ রেস্ট হাউসের সম্মেলন কক্ষে এ সম্মেলন শুরু হবে সকাল সাড়ে ৯টায়, শেষ হবে মধ্যাহ্নভোজের পর।\nসম্মেলনে প্রতিনিধিদের উদ্দেশে দিকনির্দেশনামূক বক্তব্য রাখবেন ভোরের কাগজ সম্পাদক শ্যামল দত্ত। এবারের সম্মেলনের সার্বিক তত্ত্বাবধানে রয়েছেন বিজ্ঞাপন ব্যবস্থাপক এস এম এ রাজ্জাক ও প্রশাসনিক ব্যবস্থাপক সুজন নন্দী মজুমদার। সহযোগিতায় রয়েছেন সম্মেলন প্রস্তুতি কমিটির আহ্বায়ক নেত্রকোনা জেলা প্রতিনিধি ম. শফিকুল ইসলাম ও দুর্গাপুর উপজেলা প্রতিনিধি নিতাই চন্দ্র সরকার।\nসম্মেলন সফল করার লক্ষ্যে গতকাল শুক্রবার সন্ধ্যায় সম্মেলনস্থলে এক প্রস্তুতিমূলক আলোচনা সভা অনুষ্ঠিত হয়। এ সময় বক্তব্য রাখেন ভোরের কাগজ সম্পাদক শ্যামল দত্ত, বিজ্ঞাপন ব্যবস্থাপক এস এম এ রাজ্জাক, প্রশাসনিক ব্যবস্থাপক সুজন নন্দী মজুমদার ও ম. শফিকুল ইসলাম। সম্মেলনস্থলে উপস্থিত ময়মনসিংহ বিভাগের বিভিন্ন জেলা ও উপজেলা প্রতিনিধির সঙ্গে সম্মেলন সফল করার নানা দিক নিয়ে আলোচনা করেন সম্পাদক শ্যামল দত্ত। এর আগে সম্মেলনে আগত প্রতিনিধিদের নাম রেজিস্ট্রেশন করা হয়।\nমদনে ভোরের কাগজের বিরুদ্ধে মামলা প্রত্যাহার দাবিতে মানববন্ধন\nচট্টগ্রাম উত্তর জেলা যুবলীগের সম্মেলন শুরু\nমাধবপুরে ৩০০ মেগাওয়াট বিদ্যুৎকেন্দ্রে আগুন নিয়ন্ত্রণে\nমেয়েকে উত্ত্যক্তের প্রতিবাদে যুবককে লাঠিপেটা করলেন মা\nউজিরপুরে বাস নিয়ন্ত্রণ হারিয়ে গাছে ধাক্কা, নিহত ১১


দিনলিপি - Prohor\nকৌশিক মুখার্জি | November 8, 2020\nছায়াছবি-কথা – ১২\nলিক্সিন ফানের ‘লাস্ট ট্রেন হোম’ এবং মার্চেলো গোমেজ-এর ‘ওয়েটিং ফর দ্য কার্নিভাল’; দুটি তথ্যচিত্রেই উঠে এসেছে বস্ত্রশিল্পের শ্রমিকদের কথা। প্রথমটি চিনের কারখানার শ্রমিকদের নিয়ে। দ্বিতীয়টি তৈরি ব্রাজিলের ডেনিম কারখানার উপর। দুটি তথ্যচিত্রেই উঠে এসেছে এক উৎসবের প্রতীক্ষার কথা। সারা বছরের সমস্ত পরিশ্রমের মধ্যে একবার জীবনে ফেরার আহ্বান। কিন্তু সেই ফেরাও যেন মধুর নয়। সারা বছরের ক্লান্তি এবং জীবনের অভাব ঘিরে রাখে উৎসবের দিনগুলিকেও। শ্রমিকদের কথায় উঠে আসে সেইসব হতাশা। এমনকি তাঁদের শব্দচয়ন পৌঁছে যায় পুঁজিবাদ পর্যন্তও। একই অর্থনৈতিক পরিবেশ মিলিয়ে দেয় পৃথিবীর দুই প্রান্তের মানুষের জীবন।\nনব্য-উদারনৈতিক সময়ের একটা নব্য-উদারনৈতিক শহরে দুজন পুরুষমানুষ। একজন পঞ্চাশের কোটায়, একজন বিশের। জ্যেষ্ঠজনকে লিজার শ্রেণীভুক্ত হিসেবে বৈভব-পরিসরে অবসরযাপনে দেখা যায়। আর কনিষ্ঠজনকে দেখা যায় তার দৈনন্দিনতার শ্রমে। দু’জনের পাশে আর কোনো চরিত্রকে দেখা যায় না। দুজনেই একা। দুজনেই নামহীন।\nতাইওয়ানের চলচ্চিত্র পরিচালক সাই মিং লিয়াং (জন্ম মালয়েশিয়ায়)-এর নবতম ছবি - ডেজ (২০২০)। অনায়াসে মন্থর চলচ্চিত্র (স্লো সিনেমা) গোষ্ঠীভুক্ত করা যায় এই ছবিকে। কিন্তু তাতে কিছুই বোঝা যাবে না, লিয়াঙের চলচ্চিত্রীয়-কালিকতার ধারণাকে না বুঝলে। চিত্রনাট্যহীন ছবি তৈীগর ইতিহাসের বয়সও যথেষ্ট হয়েছে। লিয়াং ছবি তৈরি থেকে হঠাৎ অবসর ঘোষণার পর এসে শুধু চিত্রনাট্যহীন হয়েই না থেমে, ধারণাহীন (কনসেপ্ট অর্থে) ছবি করার দিকে এগোলেন। আদৌ ছবি হবে নাকি কোনো ইন্সটলেশন আর্ট, তাও শুরুতে জানা ছিল না। অভিনেতা লী কাং-শেং (এ ছবির জ্যেষ্ঠজন) সেই ১৯৮৯ সালে লিয়াঙের সঙ্গে পরিচয়ের পর ১৯৯২ থেকে তাঁর এগারোটা পূর্ণ দৈর্ঘ্যের ছবির পাশাপাশি ছোটো-মাঝারি সমস্ত ছবিতে অভিনয় করছেন তিরিশ বছরের বেশি সময় ধরে। ডেজ ছবিতে যুক্ত হলেন আনং, যিনি জন্মসূত্রে লাওসের মানুষ। ২০১৪ সাল থেকে এ ছবির জন্য ছবি তোলা শুরু হয়। বলা ভালো, সে সময়ে তোলা ছবি এ ছবির ভ্রূণ হিসেবে কাজ করেছে।\nছবির শুরুর দিকে জ্যেষ্ঠজনকে এক ঘনসবুজ চোখজোড়ানো মায়াবী পাহাড়ি টিলায় উঠোনের গাছপালার মধ্যে দাঁড়িয়ে নিজের ঘাড়ে অল্প চাপ দিতে দেখা যায়, স্পন্ডলাইটিস-জাতীয় অসুখে যেমনটা করা হয়ে থাকে, তেমনভাবে। এর আগে ১৯৯৭-তে লিয়াঙের ছবি দ্য রিভার-এও লী-এর বাঁ কাঁধের সমস্যা ও তজ্জনিত চিকিৎসা ইত্যাদি দেখা গিয়েছিল। কিন্তু শুধুমাত্র প্রাকৃতিক-নিসর্গের এমন শট লিয়াঙের অন্য ছবিগুলোতে অনুপস্থিত। তাঁর ফেস (২০০৯) ছবিতে প্রাকৃতিক-নিসর্গদৃশ্য থাকলেও, তা মনুষ্য উপস্থিতিহীন নয়। তাঁর অন্যান্য ছবির মতো বৃষ্টির মোটিফ, সামান্য হলেও, ডেজ-এও বর্তমান, প্রথম শটে। ডেজ-এর আগের ছবি স্ট্রে ডগজ (২০১৩) শেষ হয়েছিল সাত মিনিটের শট দিয়ে, আর ডেজ শুরু হয় সাড়ে চার মিনিট লম্বা শট দিয়ে।\nওদিকে অল্পবয়সীকে দেখা যায় পুজোআচ্চা শেষ করে রান্নার তোড়জোড় করতে। উনুনে আগুন তৈরি করে আঁচ ধরতে দিয়ে তারপর সবজি ধোয়ার পালা। তারপর কাটাকুটি, তারপর রান্না চাপানো। এই সমস্তকিছু একেবারে বাস্তব দৈর্ঘ্যের সময় নিয়ে হ’তে দেখা যায়। খুব কাছে গিয়ে না দেখে একটা মোটামুটি দূরত্ব থেকে সটান দেখা হয় সবকিছুকে। দীর্ঘ থেকে দীর্ঘতর সময় নিয়ে দেখা হতে থাকে। ছবির সময়-দৈর্ঘ্য আর বাস্তব সময়-দৈর্ঘ্য মিলে একটা কালিক-অভিজ্ঞতা হয় শুধু। চলচ্চিত্রের ভাষায় বাস্তবকে এভাবে অভিজ্ঞতা করার নাম দেওয়া যাক-- কালিক বাস্তববাদ বা ড্যুরেশনাল রিয়লিজম। বাস্তবতার এই নিরেট কালিকতা, চলচ্চিত্রীয় সময়-অভিজ্ঞতাকে এক আশ্চর্য অযৌক্তিকতায় (অ্যাবসার্ড অর্থে) নিয়ে যায়। সময় এখানে স্থান নির্মাণ করে। তাইই হয়তো তাঁর বাঙ্ময় ‘কাট’ স্থানের সীমাবদ্ধ সম্ভাবনাকে অসীমের দিকে নিয়ে যেতে চায়। স্থানাঙ্ক বদল করে দর্শক-মনে বসত গাড়ে স্থান। ভেবে দেখি-- লিয়াং কিছু নিরেট সময়খন্ডকে পাশাপাশি রেখে, ‘জাম্প-কাটের আধুনিকতা’-র অপর পাড়ে সিঁড়িভাঙা মানচিত্র গড়েন দর্শক-মনে।\nএ ছবিতে সংলাপ আসে বিরতির মতো করে। সংলাপহীনতাই (নাকি নৈঃশব্দ?) যেন এ ছবির মূল কথন। দৃশ্যানুগ শব্দ ছাড়া বাইরে থেকে নাটকীয়তা আরোপের জন্য কোনো চলচ্চিত্রীয় শব্দ প্রযুক্ত হয় না এ ছবিতে। (অথচ সাঙ্গীতিক শব্দ এ ছবিকে কিভাবে শিল্পের ইতিহাসের সঙ্গে যুক্ত করে তার কথায় পরে আসছি।) লিয়াঙের ছবিগুলো পুর্বাপর দেখলে বোঝা যায়-- সংলাপের, সঙ্গীতের (নাচ ও গান) পরিমিতি থেকে শুরু করে ঘটনার পরিমিতি হয়ে চরিত্রের পরিমিতিতে তিনি একের পর এক আভরণ খুলতে খুলতে এসে পৌঁছোচ্ছেন, যেন ন্যূনবাদীতার লক্ষ্যে নিষ্ক্রান্ত কোনো ধীমান পরিব্রাজক। আলোচ্য ছবিতে যেভাবে দৈনন্দিনের কাজকর্মগুলোকে দেখা হয়, তা কিছুটা মেলে পর্যবেক্ষণমূলক তথ্যচিত্রের ধরণের সঙ্গে। এ ছবির ছবি তোলা শুরু হয়েছিল তথ্যচিত্রের মতো ক’রেই, শুধু একটা সময়ের অন্তর্গতভাবে অভিনেতা লী কাং-শেং (তখন অসুস্থ ছিলেন)-এর চিকিৎসা প্রক্রিয়াকে ধরে রাখতে। তারপর থাইল্যান্ডস্থিত আনং-এর মতো না-অভিনেতাকে ভিডিও-চ্যাটের সময়ে রন্ধনরত অবস্থায় দেখতে পাওয়া এবং তাকে দিয়ে এক অবাস্তব মানের বাস্তবোচিত (না)অভিনয় করানো এবং এই ছবির জন্ম। ১২৭ মিনিট লম্বা এই ছবিতে মোট শটের সংখ্যা ৫০-এরও কম। মোটের ওপর ‘একটা শটে একটা দৃশ্য’ পদ্ধতিতে ছবিটা নির্মিত। শুধু তিনটে দৃশ্যের (আক্যুপাংচার, রাস্তা, হোটেল) ক্ষেত্রে একাধিক শট ব্যবহার হয় এবং সেখানে কিছু হাতে নেওয়া শটের ব্যবহারও হয়, এমনকি আক্যুপাংচারের দৃশ্য তোলার সময়ে চারপাশের বাস্তব শব্দকে সেভাবেই রেখে দেওয়া হয়। বাকী সমস্ত ছবিটা স্থির (ট্যাবলো) শটে তোলা, অভিনেতা-পরিচালক-চিত্রগ্রাহকসহ মোট ছ’জনের দল নিয়ে।\nছবির শুরু থেকেই বোঝা যায় যে দু’টো মানুষ দু’টো ভিন্ন জায়গায়, ভিন্ন অবস্থানে আছে। তাদের দেখা হয় তখন যখন একটা হোটেলের ঘরে আনং আসে অসুস্থ লীকে সারা গায়ে মাসাজ করে দিতে। হোটেলের এই দৃশ্যটাই ছবির দীর্ঘতম দৃশ্য। মাসাজ পৌঁছোয় মৈথুন পর্যন্ত। (আবার দ্য রিভার স্মর্তব্য।) স্নানের পর পারিশ্রমিকের পাশাপাশি আনং-কে একটা সুরযন্ত্রের খেলনা বাক্স উপহার দেয় লী। এই খেলনা বাক্স থেকে চার্লি চ্যাপলিন নির্মিত ও অভিনিত ১৯৫২ সালের ছবি লাইমলাইট-এর সঙ্গীত বাজে। প্রসঙ্গত বলা যাক, সেই ছবির সঙ্গীত পরিচালনার দায়িত্ব স্বয়ং চ্যাপলিন নিজের কাঁধে নিয়েছিলেন। লাইমলাইটে আমরা দেখি একজন বয়স্ক, একদা-বিখ্যাত হাস্যকৌতুকাভিনেতা একটি আত্মহননকামী যুবতীকে চিকিৎসা ও শুশ্রূষার যুগপৎ সাহচর্যে নতুন জীবন দিচ্ছেন। পরে জানা যায় মেয়েটি নৃত্যপটীয়সী। কিন্তু প্রথমত সে বাঁচতে চায় না আর দ্বিতীয়ত শরীরে বিষের প্রভাবে সে প্রায় চলৎশক্তিহীন। প্রৌঢ় ক্যালভেরো দায়িত্ব নেন যুবতী টেরির আত্মবিশ্বাস ফিরিয়ে আনার। সে পথে চলতে গিয়ে তিনি নিজেও ফিরে পান হারানো আত্মবিশ্বাস। দর্শকের ফিরিয়ে-নেওয়া-মুখ আবার থিয়েটরমুখী হয়। এই ছবিতে চ্যাপলিন নিয়েছিলেন আর এক বিখ্যাততম তারকা বাস্টার কিটঁ-কে। কিটঁ তখন বৈবাহিক সম্পর্কের জটিলতা নিয়ে জেরবার। ছবির কাজ প্রায় করতেই পারছেন না। এদিকে, দ্য গ্রেট ডিক্টেটর তৈরীর পর থেকেই তাঁর ‘কম্যুনিস্টসুলভ’ রাজনৈতিক অবস্থানের কারণে চ্যাপলিনকে যথেষ্ট ঝড়ের মুখে পড়তে হয়েছিল। পারিবারিক সমস্যা ছাড়াও মঁসিয়ে ভের্দু তৈরীর পর তাঁর বিরুদ্ধে ‘রাজনৈতিকতার’ অভিযোগ কয়েক গুণ বাড়ায়, ভাঁটা পড়ছিল তাঁর খ্যাতিতে। তাইই হয়ত সেই অবস্থা থেকে বেরিয়ে আসার মরিয়া চেষ্টা তাঁকে করতে হয়েছিল এমন ছবি দিয়ে যেখানে সেরে ওঠার, সারিয়ে তোলার আখ্যানই একমাত্র তাঁর (এবং কিটঁর) নিজের বেঁচে ওঠার ইস্তাহার হতে পারত।\nএমন আখ্যানের সঙ্গীত-- দ্য টেরি থিম-কেই ডেজ-এর জন্য বেছে নেন সাই মিং-লিয়াং। (এই সঙ্গীত তাঁর আই ডোন্ট ওয়ান্ট টু স্লিপ আলোন (২০০৬)-এর একটা চৈনিক সংস্করণের শেষেও ব্যবহৃত হয়েছিল।) একটা চূড়ান্ত ব্যস্ত মেট্রোপলিটন শহরে দু’জন একা মানুষ। সকালের ব্যস্ত রাস্তাতেও যখন লীকে হাঁটতে দেখা যায় তখনও শুধু তাকেই, তার মুখকেই একমাত্র দেখানোর চেষ্টা করা হয়, ক্যামেরা কাঁধে তাকে অনুসরণ করতে করতে। রাস্তার ভিড় একটা আবদ্ধ পরিসরের (ক্র্যাম্পড স্পেস) দ্যোতনা নিয়ে আসে। এমনকি অপেক্ষাকৃত ফাঁকা জায়গায় দাঁড়িয়ে ধূমপান করেন যখন লী তখনও তাকে দেখা যায় একটা ডাচ শটে, বেমানান কৌণিকতার অস্থিতিশীলতায়। (এমন শট লিয়াঙের আর কোনো ছবিতে দেখেছি বলে মনে পড়ছে না।) খেয়াল করার কথা হল এই, যে আধুনিকতম শহরের মধ্যে ঘোরাফেরা করেও এ ছবিতে মোবাল কি ল্যাপটপ কি অন্য কোনও ‘ফাস্ট-স্মার্ট-গ্যাজেটের’ উপস্থিতি যেমন নেই, তেমনই কারুর সঙ্গে কথা (শেয়ার বা কম্যুনিকেট অর্থে) বলেনা এই চরিত্রেরা। তারা কি প্রকৃত অর্থে কথা বলতে ভুলে গেছে, নাকি কখনো বলেই দেখেনি? তারা কি স্বেচ্ছা নির্বাসন নিয়েছে যোগাযোগের চারপাশ থেকে? অথচ স্বাতন্ত্র নির্মানের কোন চেষ্টাও নেই। তাদের দেখে আপাতভাবে হতাশ ব’লেও মনে হয়না একেবারেই। তাদের একাকীত্ব নিয়ে কাউকে অভিযোগ জানাচ্ছে না তারা। আসলে চলচ্চিত্র থেকে অর্থ-নির্মাণের এই খেলার বাইরে থাকতে চেয়েছেন লিয়াং। কিন্তু অসুখ থেকে সেরে উঠতেই হবে যে! লাইমলাইটে বয়োজ্যেষ্ঠ যে দায়িত্ব নিয়েছিলেন প্রথম বিশ্বের বিশ্বযুদ্ধোত্তর বাস্তবতায়, যে নৈতিকতার আবহে; ডেজ-এর ২০২০-র এশিয়ায় সে দায়িত্ব বর্তায় কনিষ্ঠের কাঁধে, অর্থের বিনিময়ে। আর তাই হয়ত পরিচর্যা থেকে উপশম হয়ে আনন্দে (প্লেজার)-র বারান্দায় পৌঁছে যান লিয়াং। কনিষ্ঠটি দেয় রতিসুখ, আর জ্যেষ্ঠ দেন সঙ্গীতরস-- আনন্দের দুই সর্বনাম। ‘আরোগ্য’ লাভার্থে স্পর্শানুভূতির দিনলিপি অভিজ্ঞতা করি আমরা। (লিয়াঙের বেশীরভাগ ছবিতে সম হোক বা বিষম, যৌনক্রিয়ার দৃশ্য প্রত্যক্ষে বা পরোক্ষে এসেইছে।) কিন্তু সবশেষে আনং রাস্তার ধারের বেঞ্চে চ্যাপলিনের সঙ্গীত চালিয়ে বসে থাকলেও সে শব্দ চাপা পড়ে যায় সশব্দ যানবাহনের চলাচলে। আরোগ্যের সাধ থাকলেও, সাধ্য কি আছে এই সামাজিক-দূরত্বকালের?\nProhorRobbarandaSupplementKaushik MukherjeeDaysTsai Ming LiangLee Kang-ShengCinema of TaiwanSlow CinemaRobBaranda 8November 2020\nPrevious News আলোর পথযাত্রী Next News মানুষের চামড়া দিয়ে বাঁধানো বই! পৃথিবীতে এখনও টিকে এমন ১৮টি উদাহরণ


শবে বরাতের ফযীলত - Sunnipedia\nইমাম গাযযালী (রহ:) তাঁর ‘এহইয়ায়ে উলূম আল-দ্বীন’ গ্রন্থে লিখেছেন,\nমধ্য-শা’বান (মাস)-এর রাতে (অর্থাৎ, শবে বরাতে) ১০০ রাকআত (নফল) নামায পড়বে, যা’তে প্রতি রাকআতে সূরা ফাতেহার পর ১০ বার সূরা এখলাস থাকবে; তাঁরা (সাহাবায়ে কেরাম ও সালাফবৃন্দ) এটি তরক (ত্যাগ) করেন নি, যেমনিভাবে আমরা সম্পৃক্ত হয়েছি অতিরিক্ত নফল নামায ও আ’রাফাত রজনীর সাথে।\nশায়খ ইসমাঈল হাক্কী তাঁর কৃত ’তাফসীরে রুহুল বয়ান’-এ বলেন,\nতাফসীরকার উলামাদের কয়েকজন বলেন যে কুরআন মজীদে সুরা দুখান-এর ৩ নং আয়াতে উল্লেখিত ‘লাইলাতুল মুবারক’ তথা ’বরকতময় রজনী’ বলতে মধ্য-শা’বানের রাতকে উদ্দেশ্য করা হয়েছে; আর এই রাতের ৪টি নাম: প্রথমটি ‘বরকতময় রজনী’, যেহেতু অসংখ্য মানুষ এই রাতে নেক আমল পালন করেন; আর বাস্তবিকই এতে আল্লাহতা’লার সৌন্দর্যের নেয়ামত আরশ-কুরসি থেকে দুনিয়াপৃষ্ঠ পর্যন্ত বিরাজমান প্রতিটি অণুকণার কাছে পৌঁছে থাকে, যেমনিভাবে তা ঘটে ’লাইলাতুল কদর’ রজনীতে, যা’তে ফেরেশতাকুল মহান আল্লাহতা’লার দরবারে হাজির হন।\nসুরা দুখানের ৩-৪ নং আয়াতে এরশাদ হয়েছে,\nনিশ্চয় আমি (কুরআন) অবতীর্ণ করেছি বরকতময় রাতে; নিশ্চয় আমি সতর্ককারী। তাতে (ওই রাতে) বণ্টন করে দেয়া হয় প্রতিটি হেকমতময় কাজ।\nএই আয়াতের ব্যাখ্যা নিয়ে প্রাথমিক জমানার তাফসীরবিদদের মধ্যে মতপার্থক্য আছে। হযরত আব্দুল্লাহ ইবনে আব্বাস (রা:)-সহ বেশির ভাগ উলামা বলেছেন ওই রাত ‘শবে কদরের’; পক্ষান্তরে, হযরত একরিমাহ (রা:) ও তাঁর সাথে একমত পোষণকারী উলামাবৃন্দ বলেছেন যে সেটা ’শবে বরাত’।\nউপরোক্ত আয়াতটি (৪৪:৩-৪) প্রসঙ্গে মাহমূদ আলুসী নিজ তাফসীরগ্রন্থে বলেন যে সর্ব-হযরত ইবনে আব্বাস (রা:), কাতাদাহ (রা:), ইবনে জুবাইর (রা:), মুজাহিদ (রা:), ইবনে যায়দ (রা:) ও আল-হাসান (রা:)-এর মতানুযায়ী উল্লেখিত রাত হলো শবে কদর। আর এটি-ই অধিকাংশ মোফাসসেরীন তথা তাফসীরকার উলেমার অভিমত। পক্ষান্তরে, হযরত একরিমাহ (রা:) ও তাঁর দল বলেন, “এটি মধ্য শা’বানের রাত” ।\nআন্ নিসাপুরী তাঁর প্রণীত তাফসীরগ্রন্থে এই পবিত্র আয়াত প্রসঙ্গে বলেন,\nবেশির ভাগ তাফসীরকার এই রাতকে লাইলাতুল কদর বলে চিহ্নিত করেছেন; কেননা, মহান আল্লাহতা’লা এরশাদ ফরমান, ‘নিশ্চয় আমি তা (কুরআন) ক্বদরের রাতে অবতীর্ণ করেছি’ (৯৭:০১)। আর অধিকাংশ উলামার মতে কদরের রাত রমযান মাসে।\nআমরা আত্ তাবারীর বক্তব্যের অংশ বিশেষও এখানে উদ্ধৃত করবো; তিনি বলেন,\nহযরত একরিমাহ (রা:)-এর মতো (প্রাথমিক যুগের) কতিপয় মুফাসসির দাবি করেন যে এই আয়াতে মধ্য শা’বানের রাতকে উদ্দেশ্য করা হয়েছে।\nহযরত আনাস (রা:)-এর বর্ণিত একটি হাদীসে মহানবী (দ:) এরশাদ ফরমান\nযে ৪টি রাতে আল্লাহতা’লা তাঁর প্রতিশ্রুতি পূরণ করেন এবং নেয়ামত দেন। এগুলো হলো - শবে কদরের রাত ও এর পরে আগত সকাল; আ’রাফাতের রাত ও তৎপরবর্তী সকাল; শবে বরাত ও তৎপরবর্তী সকাল এবং প্রতি জুমু’আর রাত ও তৎপরবর্তী সকাল।\n— দায়লামী শরীফ\nহযরত আয়েশা (রা:)-কে রাসূলুল্লাহ (দ:) বলেন,\n৪টি রাতে আল্লাহর সীমাহীন অনুগ্রহ ও দয়া বান্দাদের জন্যে অবারিত হয়:\n১/ ঈদুল আযহার (আগের দিনগত) রাত;\n২/ ঈদুল ফিতরের রাত;\n৩/ মধ্য-শা’বানের রাত (শবে বরাত), যা’তে আল্লাহ বান্দার হায়াত নির্ধারণ করেন এবং রিযিকও বন্টন করেন; আর কারা কারা হজ্জ্ব করবেন, তাও নির্ধারিত হয়।\n৪/ আ’রাফাত রজনী - আযান হওয়া অবধি।\nআল-কুরআনে বর্ণিত “ওই রাতে বণ্টন করে দেয়া হয় প্রতিটি হেকমতময় কাজ” (৪৪:৪) আয়াতটি প্রসঙ্গে হযরত একরিমাহ (রা:) বলেন,\nএটি মধ্য-শা’বানের রাত, যখন আল্লাহ পাক (আগামী) সারা বছরের বিষয়গুলো (নিয়মবদ্ধভাবে) সাজান। তিনি জীবিতদের কাউকে কাউকে মৃতদের তালিকাভুক্ত করেন, আর যারা আল্লাহর ঘরে হজ্জ্ব করতে যাবেন, তাদের নামও লিপিবদ্ধ করেন; এতে তিনি বেশি মানুষের নাম যেমন অন্তর্ভুক্ত করেন না, তেমনি তিনি কাউকে বাদও দেন না।\nহযরত আবূ হোরায়রা (রা:) বর্ণনা করেন হযরত রাসূলে করীম (দ:)-এর বাণী, যিনি এরশাদ ফরমান:\nমানুষের হায়াত এক শা’বান থেকে আরেক শা’বান মাসে কর্তন করা হয়, যার দরুন কেউ হয়তো বিয়ে-শাদী করে সন্তানের জনকও হতে পারে, অথচ তার নাম জীবিতদের তালিকা থেকে বাদ দিয়ে ভাগ্যে মৃত্যু লেখা হয়ে গিয়েছে।\nহযরত আতা ইবনে এয়াসার (রা:) বলেন,\nমহানবী (দ:) শা’বান মাসে যেভাবে (নফল) রোযা রাখতেন, অন্য কোনো মাসে সেভাবে রাখতেন না। আর এটি এ কারণে যে, ওই বছর যারা মৃত্যুবরণ করবেন, তা তাতে লিপিবদ্ধ হতো।\nহযরত আয়েশা (রা:) বলেন,\nরাসূলুল্লাহ (দ:) অন্য কোনো মাসে এতো অধিক (নফল) রোযা রাখতেন না যেমনটি রাখতেন শা’বান মাসে; কারণ এতে জীবিত যারা মারা যাবেন তাদের নাম লিপিবদ্ধ করা হয়, যে পর্যন্ত না কেউ বিয়ে করেন অথচ তার নাম মৃতদের তালিকায় লিপিবদ্ধ হয়ে গিয়েছে; আর কেউ হজ্জ্ব করেন, কিন্তু তার নাম মৃতদের তালিকা থেকে বাদ দেয়া হয়েছে।\nসাইয়্যেদুনা হযরত আলী (ক:) থেকে বর্ণিত যে মহানবী (দ:) এরশাদ ফরমান:\nমধ্য-শা’বানের রাত তোমরা এবাদত-বন্দেগী করে অতিবাহিত করো এবং ওই দিন রোযা রেখো। কেননা, নিশ্চয় সূর্যাস্ত থেকে আরম্ভ করে এই রাতে আল্লাহতা’লা সর্বনিম্ন (নিকটতম) আসমানে নেমে আসেন এবং বলেন, ‘কেউ কি আছো ক্ষমা চাইবার, যাকে আমি ক্ষমা করে দিতে পারি? কেউ কি আছো রিযক চাইবার, যাকে রিযক মঞ্জুর করতে পারি? কেউ কি আছো মসিবত/পরীক্ষায়, যাকে তা থেকে মুক্ত করে দিতে পারি?’ ইত্যাদি, ইত্যাদি, যতোক্ষণ না ফজরের সময় (সূর্যোদয়) হয়।\n— হযরত আবদুর রাযযাক (রা:) ও ইবনে মাজাহ বর্ণিত\nএক রাতে আমি হুযূর পাক (দ:)-কে (ঘরে) না পেয়ে ’বাকী’ কবরস্থানে যাই (এবং সেখানে তাঁর দেখা পাই)। এই সময় তাঁর পবিত্র মস্তক মোবারক আসমানের দিকে ওঠানো ছিল। তিনি বলেন, ‘ওহে আয়েশা! তুমি কি আশংকা করো যে আল্লাহ ও তাঁর রাসূল (দ:) তোমার প্রতি অন্যায্য আচরণ করবেন?’ আমি বল্লাম, এয়া রাসূলাল্লাহ (দ:)! আমি মনে করেছিলাম আপনি হয়তো আপনার কোনো বিবি সাহেবার কাছে গিয়েছেন। তিনি বলেন, ‘মধ্য-শা’বানের রাতে মহান আল্লাহতা’লা সর্বনিম্ন (নিকটতম) আসমানে অবতরণ করেন এবং বনূ কালব্ গোত্রের মালিকানাধীন সমস্ত ভেড়ার গায়ে যতো লোম আছে, ওই সংখ্যক মানুষকে ক্ষমা করে দেন’।\n— ইমাম আহমদ, ইবনে মাজাহ ও তিরমিযী বর্ণিত হাদীস; শেষোক্ত হাদীসবিদ বলেন যে তিনি শুনেছেন ইমাম বোখারী (রহ:) একে ’দুর্বল’ শ্রেণীভুক্ত করেছেন, কেননা এর কতিপয় বর্ণনাকারী হাদীসটি একে অপরের কাছ থেকে সরাসরি বর্ণনা করেন নি।\nউম্মুল মো’মেনীন হযরত আয়েশা (রা:) থেকে বর্ণিত, তিনি বলেন:\nএক রাতে আমি রাসূলুল্লাহ (দ:)-কে বিছানায় পাই নি; (খুঁজে পেয়ে) আমার হাত তাঁর কদম মোবারকের মধ্যভাগ স্পর্শ করে, আর ওই সময় তিনি মসজিদে ছিলেন। তাঁর পবিত্র দুই পায়ের পাতা খাড়া ছিল (অর্থাৎ, সেজদায় ছিলেন)। এমতাবস্থায় তিনি বলেন, ‘আমি আপনার (আল্লাহর) শাস্তি হতে আপনারই ক্ষমার মাঝে আশ্রয় নিচ্ছি; আপনার না-রাজি হতে আপনারই রেযামন্দির আশ্রয় নিচ্ছি; আর আপনার (রুদ্ররোষ) হতে আপনারই মাঝে আশ্রয় নিচ্ছি। আপনার যেভাবে প্রশংসা প্রাপ্য, সেভাবে আমি আপনার প্রশংসা করতে অপারগ। আপনি তা-ই, যেভাবে আপনি আপনার পরিচয় দিয়েছেন’।\n— এই হাদীস বর্ণনা করেন ইমাম আহমদ, ইবনে মাজাহ, আবূ দাউদ, নাসাঈ ও তিরমিযী\nঅপর এক রওয়ায়াতে মহানবী (দ:) এরশাদ ফরমান:\nমধ্য-শা’বানের রাতে জিবরীল আমীন (আ:) আবির্ভূত হয়ে আমাকে বলেন, ‘এয়া রাসূলাল্লাহ (দ:)! আপনার সে’র (মস্তক) মোবারক আসমানের দিকে উত্থিত করুন।’ আমি তাঁকে জিজ্ঞেস করি, এটি কোন্ রাত? তিনি জবাব দেন, ‘এটি সেই রাত যখন মহান আল্লাহতা’লা তাঁর রহমতের তিন’শটি দ্বার উম্মুক্ত করেন এবং সে সব ব্যক্তিকে মাফ করে দেন যারা তাঁর সাথে (কোনো উপাস্যকে) শরীক করে নি’।\nহুযূর করীম (দ:) অন্যত্র এরশাদ ফরমান:\nমধ্য-শা’বানের রাতে (শবে বরাতে) সপ্তম আসমানের দ্বারগুলো খুলে দেয়া হয়; আর প্রতিটি দ্বারে ফেরেশতারা দাঁড়িয়ে মুসলমানদের জন্যে ক্ষমা প্রার্থনা করতে থাকেন যতোক্ষণ না প্রত্যেক মুসলমানকে মাফ করা হয়; এর ব্যতিক্রম শুধু কবীরা গুনাহ সংঘটনকারীরা।\nউম্মুল মো’মেনীন হযরত আয়েশা (রা:) থেকে বর্ণিত; তিনি বলেন:\nরাসূলে পাক (দ:) এক রাতে আমার ঘরে ছিলেন; তিনি বিছানায় শুয়েছিলেন যতোক্ষণ না আমি ঘুমিয়ে পড়েছিলাম। অতঃপর তিনি শয্যা ত্যাগ করেন এবং আমি (জেগে উঠে) তাঁকে (বিছানায়) পাই নি। তাঁকে দেখতে পেলাম নামাযে; সংক্ষিপ্তভাবে দাঁড়িয়ে ও রুকু করে তিনি অত্যন্ত দীর্ঘ এক সেজদায় যান, যার ফলে অর্ধেক রাত তাতেই অতিবাহিত হয়। অতঃপর তিনি দ্বিতীয় রাকআতে উঠে দাঁড়ান এবং আবারও রুকু করে দীর্ঘ সেজদায় সময় অতিবাহিত করেন, যার দরুন প্রায় ফজরের ওয়াক্ত উপস্থিত হয়। আমার এমন আশংকা হয় যে তিনি বুঝি বেসাল (খোদার সাথে পরলোকে মিলিত) হয়েছেন। তাই আমি তাঁর মোবারক কদমে হাত রাখি, আর তিনি নড়ে ওঠেন এবং আল্লাহর প্রশংসা করেন। আমি তাঁকে বলতে শুনি, ‘এয়া আল্লাহ! আমি আপনাকে সেজদা করেছি (সারা) রাতের অন্ধকারে, আর (তাই) আমার অন্তর আপনার প্রতি পূর্ণ আস্থাশীল। অতএব, মহাপাপ (কবীরা গুনাহ) ক্ষমা করে দিন, কেননা তা মহাপ্রভু ছাড়া কেউই মাফ করতে পারে না। আমি আপনার রুদ্ররোষ থেকে আপনারই রেযামন্দির (সন্তুষ্টির) মাঝে আশ্রয় নিচ্ছি; আশ্রয় নিচ্ছি আপনার শাস্তি থেকে আপনারই ক্ষমার মাঝে; আর আপনার (রুদ্ররূপ) থেকে আপনারই মাঝে আশ্রয় নিচ্ছি। আপনি যেভাবে আপনার প্রশংসা করেছেন, আমি তা পুরোপুরিভাবে করতে অক্ষম।’ অতঃপর নামাযশেষে তিনি আমায় বলেন, ‘ওহে আয়েশা! তুমি কি জানো এটি কোন্ রাত?’ আমি বল্লাম, ‘না।’ তিনি বল্লেন, ‘মধ্য-শা’বানের রাত (শবে বরাত)। এই রাতে আল্লাহতা’লা তাঁর বান্দাদের দিকে নজর করেন এবং যারা এতে ক্ষমাপ্রার্থী হয় তাদেরকে মাফ করেন; আর যারা তাঁর করুণা প্রার্থনা করে, তাদের প্রতি তিনি নিজ করুণা বর্ষণ করেন। কিন্তু যাদের অন্তরে বিদ্বেষ আছে, তাদেরকে তিনি আগের সে অবস্থাতেই রেখে দেন’।\nহযরত আবূ নাসর (রা:) থেকে সাইয়্যেদুনা গাউসুল আ’যম হযরত আবদুল কাদের জ্বিলানী (রহ:) তাঁর ‘গুনইয়াতুত্ তালেবীন’ পুস্তকে হযরত আয়েশা (রা:)-এর কথা উদ্ধৃত করেন; তিনি বলেন:\nমধ্য-শা’বানের রাতে একবার মহানবী (দ:) আমার একখানি বস্ত্র অপসারণ করেন। আল্লাহর কসম! আমার ওই বস্ত্র রেশমও ছিল না, মিহি রেশমও ছিল না; সেটি সুতোরও ছিল না, আবার সুতো ও তুলোর (মিশ্রণ)-ও ছিল না; (এমন কি) তুলোরও ছিল না।” বর্ণনাকারী (আবূ নাসর) বলেন, “আল্লাহরই প্রশংসা! তাহলে সেটি কিসের তৈরি ছিল?” হযরত আয়েশা (রা:) উত্তর দেন, “এর বনুন হয়েছিল চুল ও রেশমের সংমিশ্রণে। আমি ধারণা করেছিলাম যে তিনি হয়তো তাঁর অপর কোনো স্ত্রীর কাছে গিয়েছিলেন; তাই আমি উঠে (অন্ধকার) কক্ষে তাঁর খোঁজ করি। আমার হাত তাঁর কদম মোবারক স্পর্শ করে। ওই সময় তিনি নামাযে সেজদারত ছিলেন। আমার মনে পড়ে, তিনি দোয়া করছিলেন এই বলে: ‘(এয়া আল্লাহ), আপনার সামনে সেজদারত আমার দেহ (মোবারক) ও রূহ (মোবারক), আর আমার অন্তর রয়েছে আপনারই হেফাযতে। আমি আপনার রহমত-বরকতের শোকর-গুজার করি এবং আপনার কাছেই আমার কৃতকর্ম স্বীকার করি। আমি এস্তেগফার করি; অতএব, আমায় মাফ করে দিন! আমি আপনার শাস্তি হতে আপনারই ক্ষমার মাঝে আশ্রয় নিচ্ছি; আপনার রুদ্ররোষ হতে আপনারই করুণার মাঝে আশ্রয় নিচ্ছি। আপনার না-রাজি থেকে আপনারই রেযামন্দির মাঝে আশ্রয় নিচ্ছি। আমি আপনার (রুদ্ররূপ) হতে আপনারই মাঝে আশ্রয় নিচ্ছি। আমি আপনার প্রশংসা করতে পারি না, কেননা আপনি তা-ই, যেভাবে আপনি আপনার নিজের প্রশংসা করেছেন’।\nঅতঃপর মা আয়েশা (রা:) আরও বলেন,\nমহানবী (দ:) নামায পড়া ক্ষান্ত দেন নি, কখনো দাঁড়িয়ে, আবার কখনো বসে, যতোক্ষণ না ভোর হয়। অতঃপর তিনি তাঁর কদম মোবারক ওপরে তোলেন এবং আমি তা টিপে দেই। আমি তাঁকে বলি, আমার বাবা ও মা আপনার জন্যে কোরবান হোন। আল্লাহতা’লা কি নিশ্চয় আপনার পূর্ববর্তী ও পরবর্তী কৃতকর্ম মাফ করে দেন নি? তিনি কি আপনার ব্যাপারে দয়াশীল হন নি? তা নয় কি? তা নয় কি? এমতাবস্থায় রাসূলুল্লাহ (দ:) উত্তর দেন, ‘ওহে আয়েশা! আমি কি তাহলে কৃতজ্ঞ বান্দা হবো না? তুমি কি জানো এই রাতে কী হয়?’ আমি জিজ্ঞেস করলাম, কী হয়ে থাকে? তিনি বল্লেন, ‘এ রাতে সকল (শিশুর) জন্মের (দিন-ক্ষণ) লিখে রাখা হয়; আর সকল মৃত্যুরও। এই সন্ধিক্ষণে মনুষ্যজাতির রিযক-ও বরাদ্দ করা হয়, আর তাদের কৃতকর্মের হিসেব নেয়া হয়।’ আমি জিজ্ঞেস করলাম, আল্লাহর করুণা (রহমত) ছাড়া কি কেউই বেহেশতে প্রবেশ করতে পারবেন না? তিনি আমায় বল্লেন, ‘কেউই আল্লাহর রহমত ছাড়া জান্নাতে যেতে পারবে না।’ অামি আবার জিজ্ঞেস করলাম, এমন কি আপনিও পারবেন না? বিশ্বনবী (দ:) উত্তর দিলেন, ‘না, এমন কি আমিও না, যতোক্ষণ না আল্লাহতা’লার রহমত আমাকে পরিবেষ্টন করছে।’ এরপর তিনি নিজ মস্তক ও চেহারা মোবারকে তাঁর হাত মোবারক বুলান।\n[অনুবাদকের নোট: মহানবী (দ:)-এর উদ্ধৃত ‘কৃতকর্ম’ শব্দটি দ্বারা তিনি আমাদেরকে আল্লাহর কাছে মাফ চাইতে শিক্ষা দিয়েছেন। কেননা, ইসলামী আকীদা-বিশ্বাস হলো, আম্বিয়া (আ:)-বৃন্দ বে-গুনাহ। বিশ্বনবী (দ:)-এর ‘এস্তেগফার’ করার মানে উম্মতের জন্যে সুপারিশ ছাড়া কিছু নয় (সূরা নিসা, ৬৪)।]\nহযরত আয়েশা (রা:) অন্যত্র বর্ণনা নবী করীম (দ:)-এর হাদীস, যিনি বলেন:\nমধ্য-শা’বানের রাতে আল্লাহ তাঁর বান্দাদের প্রতি নজর করেন এবং ক্ষমাপ্রার্থীদেরকে ক্ষমা করেন; আর যারা অন্তরে বিদ্বেষভাব পোষণ করে, তাদেরকে সেই অবস্থাতেই ছেড়ে দেন।\n— আত্ তাবারানী কৃত ‘কবীর’ পুস্তক\nহাদীস ব্যাখ্যাকারীগণ বলেন যে বনূ কালব্ ওই সময় সবচেয়ে বড় গোত্র ছিল এবং এর সদস্যদের বড় বড় ভেড়ার পাল ছিল। অতএব, এই হাদীসে শেষ বাক্যটি ইশারা করে যে মহান আল্লাহ পাক ওই রাতে অসংখ্য মানুষকে মাফ করে থাকেন।\nরাসূলে খোদা (দ:) এরশাদ ফরমান,\nমধ্য-শা’বানের রাতে আল্লাহতা’লা তাঁর বান্দাদের দিকে তাকান এবং এবাদত-বন্দেগীতে রত বান্দাদেরকে ক্ষমা করেন; তবে দুই ধরনের লোককে তিনি ক্ষমা করেন না:\n১/ অন্তরে বিদ্বেষভাব পোষণকারী এবং\n— ইমাম আহমদ ইবনে হাম্বল প্রণীত ‘মুসনাদ’ ও আত্ তিরমিযী]\nশবে বরাতে আল্লাহতা’লা তাঁর বান্দাদের প্রতি কৃপাদৃষ্টি করেন ও মো’মেন তথা বিশ্বাসীদেরকে ক্ষমা করেন; আর অবিশ্বাসীদেরকে শাস্তি প্রদানে নিবৃত্তি দেন, এবং যারা বিদ্বেষভাব পোষণ করে তাদেরকে নিজ নিজ বিদ্বেষের আবর্তে ছেড়ে দেন, যতোক্ষণ না তারা তাঁর কাছে ক্ষমা চায়।\nহযরত আবূ বকর (রা:) বর্ণনা করেন,\nমধ্য-শা’বানের রাতে আল্লাহ পাক পৃথিবীর আকাশে অবতরণ করেন এবং প্রত্যেক মো’মেন (বিশ্বাসী) মুসলমানকে ক্ষমা করেন; এর ব্যতিক্রম শুধু পিতা-মাতার অবাধ্য সন্তান (আল-’আক্ক) ও যার অন্তরে বিদ্বেষভাব আছে।\n— বায়হাকী তাঁর কৃত ‘শুআব’, ইবনে খুযায়মা (রা:) ও ইবনে হিব্বান (রা:)\nআল-কাসিম ইবনে মোহাম্মদ ইবনে আবি বকর সিদ্দিক (রহ:) তাঁর পিতা হতে, তিনি তাঁর চাচা হতে বর্ণনা করেন যে তাঁর পিতামহ বলেন:\nআল্লাহতা’লা মধ্য-শা’বানের রাতে তাঁর সকল সৃষ্টির প্রতি কৃপাদৃষ্টি করেন এবং সবাইকে ক্ষমা করে দেন; ব্যতিক্রম শুধু যারা আল্লাহর সাথে শরীক করে এবং যাদের অন্তরে বিদ্বেষভাব আছে।\n— ইবনে যানজুউইয়ীয়্যা, আদ্ দারু কুতনী কৃত ’সুনান’, ইবনে আদী প্রণীত ‘কামিল’ এবং আল-বায়হাকী রচিত ‘শুয়াবুল ঈমান’ গ্রন্থে উদ্ধৃত\nশবে বরাতের রাতে আমাদের প্রভু খোদাতা’লা পৃথিবীর আকাশে নেমে আসেন এবং দুনিয়াবাসীকে মাফ করেন; ব্যতিক্রম কেবল মূর্তি পূজারী ব্যক্তিবর্গ ও অন্তরে বিদ্বেষভাব লালনকারী লোকেরা।\n— ইবনে মূসা হতে ইবনে যানজুউইয়ীয়্যা বর্ণিত\nহযরত মুয়ায (রা:) মহানবী (দ:)-এর কথা বর্ণনা করেন; তিনি বলেন:\nআল্লাহ পাক শবে বরাতে তাঁর সৃষ্টিকুলের প্রতি রহমতের নযর বিস্তৃত করেন এবং সবাইকে মাফ করেন; মাফ করেন না শুধু মুশরিক (মূর্তি পূজারী) ও অন্তরে বিদ্বেষ পোষণকারী ব্যক্তিবর্গকে।\nইবনে হিব্বান (১২:৪৮১ #৫৬৬৫), আল-আরনাওত এই এসনাদকে সহীহ বলেছেন;\nআত্ তাবারানী, আল-হায়তামী যার সনদকে সহীহ বলেছেন;\nআল-বায়হাকী কৃত ‘শুয়াবুল ঈমান’ এবং ইবনে আসাকিরও এই হাদীস বর্ণনা করেন\nরাসূলে পাক (দ:) এরশাদ ফরমান:\nনিশ্চয় আমাদের প্রভু শবে বরাতে উদিত হন এবং সৃষ্টিকুলকে ক্ষমা করেন; ব্যতিক্রম শুধু মূর্তি পূজারী ও অন্তরে বিদ্বেষ পোষণকারী ব্যক্তিবর্গ।\n— ইবনে মাজাহ ও ইবনে মনসূর নিজ ‘সুনান’ পুস্তকে\nমহানবী (দ:) এরশাদ ফরমান:\nমহান আল্লাহ পাক শবে বরাতে তাঁর সৃষ্টিকুলের প্রতি নজর করেন এবং সকল সৃষ্টিকে মাফ করেন; মাফ করেন না শুধু মূর্তি পূজারী ও অন্তরে বিদ্বেষ পোষণকারী ব্যক্তিদের।\n— আল-বায়হাকী কৃত ‘শুয়াবুল ঈমান’\nশবে বরাতে আল্লাহতা’লা যমদূত আজরাঈলের কাছে ওই বছর যাদের জীবনাবসান চান, তাদের তালিকা প্রকাশ করেন।\n— রশীদ ইবনে সা’আদ হতে আদ্ দায়নূরী নিজ ‘আল-মাজালিসা’ গ্রন্থে (মুরসালান)\nহযরত উসমান ইবনে আবি আল-’আস হতে ইমাম বায়হাকী তাঁর ‘শুয়াবুল ঈমান’ গ্রন্থে বর্ণনা করেন যে শবে বরাতে আল্লাহ পাক ডেকে বলেন:\nক্ষমাপ্রার্থী কেউ আছ কি, যাকে আমি মাফ করতে পারি? আমার কাছে কোনো কিছূ প্রার্থী কেউ আছ কি, যাকে আমি তা মঞ্জুর করতে পারি?” ফলে যার যা প্রার্থনা, তা তিনি মঞ্জুর করেন; কিন্তু এর ব্যতিক্রম হলো দুরাচারে লিপ্ত ব্যভিচারিনী এবং মূর্তি পূজারী।\nহযরত আয়েশা (রা:) বর্ণনা করেন মহানবী (দ:)-এর হাদীস; তিনি এরশাদ ফরমান:\nমহান আল্লাহতা’লা মধ্য-শা’বানের রাতে পৃথিবীর আকাশে অবতীর্ণ হন এবং বনূ কালব্ গোত্রের মালিকানাধীন ভেড়ার পালের সমস্ত ভেড়ার লোমের চেয়েও বেশি সংখ্যক মানুষকে ক্ষমা করেন।\n— সাঈদ ইবনে মনসূর প্রণীত ‘সুনান’ দ্রষ্টব্য\nহযরত আয়েশা (রা:) বর্ণনা করেন রাসূলে খোদা (দ:)-এর বাণী:\nশবে বরাতে আল্লাহতা’লা বণূ কালব্ গোত্রের সমস্ত ভেড়ার লোমের সমপরিমাণ গুনাহ মাফ করেন।\n— বায়হাকী কৃত ‘শুয়াবুল ঈমান’\nহযরত আয়েশা হুযূর পূর নূর (দ:)-কে উদ্ধৃত করেন, যিনি বলেন:\nওহে আয়েশা! তুমি কি ভেবেছ আল্লাহ ও তাঁর রাসূল (দ:) তোমার প্রতি অন্যায্য আচরণ করবেন? বরঞ্চ জিবরীল আমীন আমার কাছে এসে বল্লেন, ‘এটি-ই মধ্য-শা’বানের রাত। আল্লাহতা’লা এ রাতে বনূ কালব্ গোত্রের সমস্ত ভেড়ার লোমের সমসংখ্যক মানুষকে জাহান্নামের আগুন থেকে মুক্ত করে দেন। কিন্তু তিনি মাফ করেন না মূর্তি পূজারীদের কিংবা অন্যদের প্রতি অন্তরে বিদ্বেষভাব পোষণকারীদের; অথবা আত্মীয়তার বন্ধন ছিন্নকারীদেরও; অথবা পায়ের গোড়ালির নিচে বস্ত্র পরিধানকারীদেরও (যারা অর্থ-বিত্তের দম্ভের প্রতীকস্বরূপ তা পরে); কিংবা পিতা-মাতার অবাধ্য সন্তানদেরও; অথবা মদ্যপায়ীদেরও।\n— বায়হাকী রচিত ‘শুয়াবুল ঈমান’\nএ যাবত যতো হাদীস ও রওয়ায়াত উদ্ধৃত হয়েছে, সেগুলো একত্র করলে স্পষ্ট হয়ে যাবে যে শবে বরাতের ফযীলত তথা ইহ ও পারলৌকিক উপকারিতার ভিত্তি সুদৃঢ়; আর এই পবিত্র রাত এবাদত-বন্দেগীতে কাটানোর সুস্পষ্ট ইঙ্গিতও বিদ্যমান। বস্তুতঃ এ সব হাদীদের কিছু কিছুকে বেশ কিছু হাদীসবিদ সহীহ (বিশুদ্ধ) হিসেবে বিবেচনা করেছেন, আর বাকিগুলোতে ছোটখাটো পরিভাষাগত ত্রুটি রয়েছে বলে তাঁরা মনে করেছেন; এই পরিভাষাগত ত্রুটি হাদীসশাস্ত্র অনুযায়ী বিভিন্ন বর্ণনার সমন্বয়ে সারানো যায়। এ কারণেই এই উম্মাহ’র বুযূর্গানে দ্বীনবৃন্দ শবে বরাতকে রহমত-বরকতময় রজনী হিসেবে এবাদত-বন্দেগীর মাধ্যমে পালন করেছেন যুগে যুগে।\nRetrieved from "http://www.sunnipediabd.com/mediawiki/index.php?title=শবে_বরাতের_ফযীলত&oldid=6650"\nThis page was last modified on 28 September 2015, at 16:04.


Why abhishek banerjee getting treatment in Dubai not in bengal asked Anupam to mamata Political: 'কলকাতা ছেড়ে ভাইপোর চিকিৎসা কেন দুবাইয়ে?', গরম প্রশ্নে তুলকালাম অনুপমের | Indian Express Bangla\nwhy abhishek banerjee getting treatment in dubai not in bengal asked anupam to mamata\n‘কলকাতা ছেড়ে ভাইপোর চিকিৎসা কেন দুবাইয়ে?’, গরম প্রশ্নে তুলকালাম অনুপমের\n২০১৬ সালের ১৮ অক্টোবর বহরমপুর থেকে দলীয় কর্মসূচি সেরে কলকাতায় ফেরার পথে দুর্গাপুর এক্সপ্রেসওয়েতে বড়সড় দুর্ঘটনার কবলে পড়েছিলেন অভিষেক বন্দ্যোপাধ্যায়। সেই দুর্ঘটনাতেই তাঁর বাঁ চোখে গুরুতর আঘাত লেগেছিল।\nUpdated: June 3, 2022 11:56:56 am\nরাজ্যের চিকিৎসা পরিষেবার মান নিয়ে প্রশ্ন তুললেন অনুপম।\nচিকিৎসা করাতে অভিষেক বন্দ্যোপাধ্যায়কে কেন দুবাই যেতে হবে? প্রশ্ন তুললেন বিজেপির কেন্দ্রীয় সম্পাদক অনুপম হাজরা। স্পষ্ট করার চেষ্টা করলেন বাংলার চিকিৎসা পরিষেবার মান।\nইডির নির্দেশে বিপাকে অভিষেক বন্দ্যোপাধ্যায়। তৃণমূল সাংসদের চিকিৎসা করাতে দুবাই যাত্রার আবেদন নাকচ করে দিয়েছে এনফোর্সমেন্ট ডিরেক্টরেট। ক্ষুব্ধ তৃণমূল সেকেন্ড ইন কমান্ড। আদালতের দ্বারস্থ তিনি। ইডির নির্দেশের উপর স্থগিতাদেশের আর্জি জানিয়েছেন তিনি।\nএরপরই বিস্ফোরক অনুপম হাজরা। টুইটারে তিনি লিখেছেন, ‘চোখের চিকিৎসা করাতে ছোট মালিক যেতে চান দুবাই, কিন্তু ED’র তরফে বিদেশযাত্রায় নিষেধাজ্ঞা!!! তাই, “স্বাস্থ্য পরিসেবা দেশের সর্বোৎকৃষ্ট” দাবি করা মুখ্যমন্ত্রী তথা স্বাস্থ্য মন্ত্রী কে অনুরোধ ভাইপোর চিকিৎসা দুবাইতে কেনো রাজ্যেই করান’\n— Dr. Anupam Hazra 🇮🇳 (@tweetanupam) June 2, 2022\nমুখ্যমন্ত্রী মমতা বন্দ্যোপাধ্যায়ের দাবি, রাজ্যের চিকিৎসা পরিষেবা দেশের সেরা। এমনকী এই পরিষেবা বিশ্বমানের বলেও মাঝে মধ্যেই সম্বোধন করে থাকেন দেশের প্রশানিক প্রধান। অনুপমের প্রশ্ন, যদি মুখ্যমন্ত্রীর দাবিই সত্যি হয় তাহলে কেন তাঁর ভাইপো তথা সাংসদ অভিষেক বন্দ্যোপাধ্যায়কে বিদেশে গিয়ে চোখের চিকিৎসা করাতে হবে। কার্যত রাজ্যের চিকিৎসা পরিষেবার হাল নিয়ে বাস্তব পরিস্থিতির কথা তুলে ধরতে মরিয়া বিজেপির এই কেন্দ্রীয় নেতা।\nগরুপাচার কাণ্ডে তদন্ত করছে কেন্দ্রীয় সংস্থা এনফোর্সমেন্ট ডিরেক্টরেট। এই মামলায় তৃণমূল সাংসদ অভিষেক বন্দ্যোপাধ্যায় হলেন অন্যতম সাক্ষী। ইতিমধ্যেই গোয়েন্দারের মুখোমুখি হয়েছেন তিনি। অভিষেক দাবি, আগামী ৩ থেকে ১০ জুন চোখের চিকিৎসা করাতে দুবাই যাবেন তিনি। তাই এই সময়কালের মধ্যে যেন তাঁকে জিজ্ঞাসাবাদের জন্য তলব না করে ইডি। এই মর্মেই ইডি-র কাছে চিঠি দিয়েছিলেন ডায়মন্ড হারবারের সাংসদ।\nআরও পড়ুন- ‘কিচ্ছু বলব না’, হন্তদন্ত হয়ে CBI দফতরে ঢোকার মুখে বললেন অনুব্রত মণ্ডল\nকিন্তু, অভিষেকের আর্জিতে আপত্তি জানিয়েছে এনফোর্সমেন্ট ডিরেক্টরেট। তাঁর বিদেশযাত্রার আবেদন নাকচ করা হয়েছে। এরপরই ইডির আপত্তির বিরুদ্ধে কলকাতা হাইকোর্টের দ্বারস্থ হয়েছেন অভিষেক। তাঁর বিদেশযাত্রায় ইডির নিষেধাজ্ঞার উপর স্থগিতাদেশ জারির জন্য আবেদন করেছেন তৃণমূলের সেকেন্ড-ইন-কমান্ড।\nabhishek banerjeeAnupam HazraMamata BanerjeeWest Bengal\nWeb Title: Why abhishek banerjee getting treatment in dubai not in bengal asked anupam to mamata\nKK-কে নিয়ে কুমন্তব্য, রূপঙ্করকে ‘গুঁতো’য় সবক শেখালেন অনুপম


মহাজোট দ্বন্দ্বে আওয়ামী লীগের প্রার্থী অনেক, জাপার এরশাদ - Daily Manobkantha\nমহাজোট দ্বন্দ্বে আওয়ামী লীগের প্রার্থী অনেক, জাপার এরশাদ\nমহিউদ্দিন মখদুমী, রংপুর | Publish on 12/10/2018 11:59 AM\nএকাদশ সংসদ নির্বাচনে রংপুর-৩ আসনের (সদর-সিটি) প্রার্থী হিসেবে আনুষ্ঠানিকভাবে প্রচারণা শুরুর ঘোষণা দিয়েছেন জাতীয় পার্টির চেয়ারম্যান হুসেইন মুহম্মদ এরশাদ। অন্যদিকে, মহাজোট দ্বন্দ্বে আওয়ামী লীগের প্রার্থী অনেক, তবে জনপ্রতিনিধির অভিজ্ঞতা আছে এমন প্রার্থী মাত্র একজন। সূত্র মতে, জাতীয় পার্টির চেয়ারম্যান হুসেইন মুহম্মদ এরশাদ এ আসনে পরপর চারবার এমপি নির্বাচিত হয়েছেন। অষ্টম সংসদ নির্বাচনে এমপি নির্বাচিত হন তার ভাই দলের কো-চেয়ারম্যান জি এম কাদের। আগামী নির্বাচনে এ আসনেই লড়বেন এরশাদ। ১৮ আগস্ট আনুষ্ঠানিকভাবে নির্বাচনী প্রচারণা শুরু করে এরশাদ বলেন, আমি কোরবানির ঈদ রংপুরে করি। এবার আর একটা নতুন এডিশন। সেটা হলো আজ থেকে আমার নির্বাচনী প্রচারণা শুরু হলো। ছোট ভাই পার্টির কো-চেয়ারম্যান জিএম কাদের, মহাসচিব এবিএম রুহুম আমীন হওলাদার, প্রেসিডিয়াম সদস্য জিয়া উদ্দিন বাবলু, মেজর (অব.) খালেদ আখতার সবাইকে নিয়ে এসেছি নির্বাচনী প্রচারণা শুরু করার জন্য। সিটি কর্পোরেশন নির্বাচনে দলীয় প্রার্থী নির্বাচিত হওয়ায় ফুরফুরে মেজাজে আছেন জাতীয় পার্টির নেতাকর্মীরা। তারা বলছেন, এ আসনে আওয়ামী লীগের শক্ত প্রার্থী থাকলেও হুসেইন মুহম্মদ এরশাদ আগের মতো সহজেই নির্বাচনী বৈতরণী পার হয়ে আসবেন।\nঅন্যদিকে বিরোধী পক্ষের আওয়ামী লীগ নেতারা দাবি করছেন, কয়েক দফায় জাতীয় পার্টির এমপি নির্বাচিত হওয়ার পরও এলাকার কোনো উন্নয়ন হয়নি। বেশিরভাগ সময় এমপি ঢাকায় থাকেন। সুখ-দুঃখে কাছে পাওয়া যায় না। আওয়ামী লীগের সঙ্গে জাতীয় পার্টির জোট থাকার কারণে বরাবরই আওয়ামী লীগ রংপুর সদর আসন এরশাদকে ছেড়ে দেয়। এ কারণে নেতাকর্মীরা বিক্ষুব্ধ। তারা চাইছেন, এককভাবে আওয়ামী লীগের প্রার্থী দিয়ে সদর-৩ আসন দখল করতে। আওয়ামী লীগের উপদেষ্টা পরিষদের সদস্য চৌধুরী খালেকুজ্জামান মহাজোট হোক বা না হোক সেদিকে না তাকিয়ে রংপুর-৩ আসনের প্রার্থী হতে তৃণমূলে প্রচারণা চালিয়ে যাচ্ছেন। কয়েকটি মানববন্ধন ও সমাবেশ করে দলীয় প্রার্থীর দাবি জানিয়েছেন। নিজ নামে সেঁটেছেন বড় বড় ব্যানার ও পোস্টার। এ আসনে আওয়ামী লীগের অন্যতম মনোনয়ন দাবিদার সদর উপজেলা চেয়ারম্যান নাছিমা জামান ববি। তিনি উপজেলা ভাইস চেয়ারম্যান পদে বিপুল ভোটে জয়লাভ করার পর ভারপ্রাপ্ত চেয়ারম্যান হিসেবে দায়িত্ব পালন করেন। ২০১৪ সালে আওয়ামী লীগের ঘরের প্রার্থী হয়ে উপজেলা চেয়ারম্যান নির্বাচিত হন। সদর উপজেলার উন্নয়নে অবদান রাখায় তাকে ঘিরে জনপ্রিয়তার একটি ঢেউ সৃষ্টি হয়েছে। জনগণবান্ধব জনপ্রতিনিধি হিসেবে ব্যাপক জনপ্রিয় এ আওয়ামী লীগ নেতা বলেন, সবার আগে প্রয়োজন রাষ্ট্রীয় ক্ষমতায় যাওয়া। এ ক্ষেত্রে মহাজোট বহাল থাকলে কেন্দ্রীয় নির্দেশ মেনে নেব। প্রধানমন্ত্রী শেখ হাসিনাকে রাষ্ট্র ক্ষমতায় নিয়ে যাওয়ার জন্য যে কোনো ত্যাগ স্বীকার করতে প্রস্তুত আছি। অচ্ছুত্ কোনো কারণে মহাজোট ছিঁড়ে গেলে দলীয় মনোনয়ন চাইব। জনপ্রতিনিধির অভিজ্ঞতা আছে বলে এটি আমার অধিকার।\nতিনিসহ আওয়ামী লীগের মনোনয়ন প্রত্যাশীরা হলেন, জেলা আওয়ামী লীগের সাংগঠনিক সম্পাদক ও বাংলাদেশ ক্রিকেট বোর্ডের (বিসিবির) পরিচালক বিশিষ্ট ব্যবসায়ী অ্যাডভোকেট আনোয়ারুল ইসলাম, মহানগর আওয়ামী লীগের প্রচার সম্পাদক রেজাউল ইসলাম মিলন, জেলা আওয়ামী লীগের সভাপতি মমতাজ উদ্দিন আহমেদ, অ্যাডভোকেট হোসনে আরা লুত্ফা ডালিয়া এমপি। দলীয় মনোনয়ন প্রত্যাশী অ্যাডভোকেট আনোয়ারুল ইসলাম বলেন, আমি প্রচারণায় নেমেছি অনেক আগেই। সিটি নির্বাচনের ফলাফল সদর আসনে কোনো প্রভাব ফেলবে না। দলীয় মনোনয়ন পেলে নৌকা প্রতীকের বিজয় সুনিশ্চিত। এ আসনজুড়ে নৌকার গণজোয়ার উঠেছে। রেজাউল ইসলাম মিলন বলেন, ছাত্রলীগের রাজনীতি করেছি। জেল জুলুম নির্যাতন সহ্য করেছি। নেত্রীর কাছে এবার মনোনয়ন চাইব। মেট্রোপলিটন চেম্বার গঠন করে আমি তার দায়িত্বে আছি। একজন সচেতন নাগরিক ও সৎ ব্যবসায়ী হিসেবে আমার ব্যক্তি ইমেজ সম্পর্কে সবাই জানে। মনোনয়ন নিশ্চিত হলে বিজয় ও নিশ্চিত করেই ঘরে ফিরব।\nঅন্যদিকে, বিএনপির প্রার্থী হিসেবে কে দলীয় মনোনয়ন পাবেন তা এখনো নিশ্চিত নয়। রংপুর বিএনপির সাংগঠনিক অবস্থা তুলনামূলকভাবে অনেকটাই দুর্বল। মামলা ও পুলিশি ধরপাকড়ে প্রায় নাজেহাল অবস্থা দলটির নেতাকর্মীদের। এ কারণে নির্বাচনী প্রচারণায় পোস্টার কিংবা ব্যানার ফেস্টুন সাঁটায়নি কেউ। তবে শোনা যাচ্ছে, রংপুর মহানগর সভাপতি মোজাফফর হোসেন, সাধারণ সম্পাদক শহিদুল ইসলাম মিজু, কাওছার জামান বাবলা, জেলা বিএনপির সাধারণ সম্পাদক রইচ আহমেদ, সামসুজ্জামান সামু এবং জেলা আইনজীবী সমিতির সভাপতি আবদুল কাইয়ুম মণ্ডল এ ক’জনের মধ্যে যে কেউ প্রার্থী হতে পারেন। বিএনপির একাধিক নেতা একই সুরে বলেন, রংপুর বিএনপি আগের দুরবস্থা কাটিয়ে আমরা নতুন করে ঘুরে দাঁড়ানোর চেষ্টা করছি। সরকার দলীয় নেতাকর্মীদের অপকর্ম, অনিয়ম, দুর্নীতি, খুন, ধর্ষণে জনগণ আজ অতিষ্ঠ। তারা আগামী নির্বাচনে বিএনপিকে ভোট দিয়ে ক্ষমতায় আনবে এ আমাদের বিশ্বাস।\nস্থানীয় রাজনৈতিক বিশ্লেষকরা বলছেন, রংপুরের দৃশ্যমান সব উন্নয়ন করেছেন আওয়ামী লীগের আলোকবর্তিকা প্রধানমন্ত্রী শেখ হাসিনা। তাই বেড়েছে কর্মী সমর্থকদের সংখ্যা। বেড়েছে জনপ্রিয়তা। বিভাগীয় শহরের এই সদর আসনটি আওয়ামী লীগ নিজ ঘরে রাখতে পারলে বিভাগজুড়ে আওয়ামী লীগ আরো সুসংগঠিত হবে। তাই আওয়ামী লীগ আগামী নির্বাচনে আসনটি পেতে যোগ্য প্রার্থীকে মনোনয়ন দিলে চ্যালেঞ্জের মুখে পড়বে জাতীয় পার্টি।\nঅন্যান্য দলের মধ্যে এ আসনে মনোনয়ন প্রত্যাশা করছেন জাসদ নেতা (আম্বিয়া-প্রধান) সাব্বির আহমেদ, জেলা কমিউনিস্ট পার্টির প্রবীণ নেতা শাহাদাত হোসেন, বাসদের জেলা সমন্বয়ক আবদুল কুদ্দুস, ইসলামী আন্দোলনের এটিএম গোলাম মোস্তফা, জেলা ওয়ার্কার্স পার্টির সাবেক সাধারণ সম্পাদক কাজী মাজিরুল ইসলাম লিটন, জেলা নাগরিক ঐক্যের সদস্য সচিব রেয়াজ উদ্দিন, এবং জাসদের (ইনু) কেন্দ্রীয় উপদেষ্টা ও সাবেক জেলা সভাপতি ডা. একরামুল হোসেন স্বপন।\nবিভাগীয় শহর রংপুর। সিটি কর্পোরেশন ও সদর উপজেলা মিলে প্রায় সাড়ে ৫ লাখ ভোটার নিয়ে রংপুর-৩ (সদর-সিটি) সংসদীয় আসনটি তাই নানান কারণে সব দলের জন্য গুরুত্বপূর্ণ। এটি প্রায় নিশ্চিত যে, জোটবদ্ধ নির্বাচন হলে এবারো এ আসন জাতীয় পার্টিকে ছেড়ে দিতে হবে মহাজোটের আওয়ামী লীগকে। তখন একট্টা হয়েই ভোটের রাজনীতি জমে উঠবে।


উত্তর কোরিয়ার বিরুদ্ধে যুদ্ধের প্রস্তুতি আমেরিকার ? | পড়ুন বিস্তারিত ...\nউত্তর কোরিয়ার বিরুদ্ধে যুদ্ধের প্রস্তুতি আমেরিকার ?\nউত্তর কোরিয়ার বিরুদ্ধে যুদ্ধের প্রস্তুতি নিচ্ছে আমেরিকা। বিদেশ সচিবদের বৈঠকে এমনই উদ্বেগ প্রকাশ করল উত্তর কোরিয়া৷কানাডার সঙ্গে গোপন আঁতাত করে এই যুদ্ধের প্রস্তুতি নিচ্ছে মার্কিন যুক্তরাষ্ট্র৷ সংবাদসংস্থা জিনহুয়া একটি ওই বৈঠক থেকে পাওয়া সূত্র উদ্ধৃত করে এখবর জানিয়েছে৷\nজিনহুয়া সূত্রে খবর ১৯৫০ সালে কোরিয়ার বিরুদ্ধে হওয়া যুদ্ধে যেসব দেশ অংশ নিয়েছিল, তাদের বিদেশমন্ত্রীদের নিয়ে একটি বৈঠক হয়েছে কানাডায়৷ প্রায় ২০টি দেশের বিদেশমন্ত্রীরা উপস্থিত ছিলেন সেখানে৷ জানুয়ারির ১৫-১৬ তারিখ এই বৈঠক হয়৷ জাপান ও দক্ষিণ কোরিয়ার বিদেশমন্ত্রীরাও সেখানে হাজির ছিলেন বলে খবর৷\nএই বৈঠকে উত্তর কোরিয়ার বিরুদ্ধে বড়সড় পদক্ষেপ নেওয়ার জন্য মার্কিন যুক্তরাষ্ট্র চাপ দিয়েছে বলে সূত্রের খবর৷ বাণিজ্যিক দিক থেকে উত্তর কোরিয়াকে একঘরে করে দেওয়ার বিষয়ে আলোচনাও চলে৷ পরমাণু অস্ত্র পরীক্ষা বন্ধ না করলে উত্তর কোরিয়ার বিরুদ্ধে কড়া ব্যবস্থা নেওয়ার কথা বলা হয়েছে৷\nউল্লেখ্য, পরপর কয়েকটি ক্ষেপণাস্ত্র পরীক্ষার প্রেক্ষিতে উত্তর কোরিয়ার বিরুদ্ধে ক্ষোভ প্রকাশ করেন মার্কিন প্রেসিডেন্ট ট্রাম্প৷ বলেন, যুক্তরাষ্ট্রে আঘাত হানার লক্ষ্যে পারমাণবিক ওয়ারহেড বহনে সক্ষম এমন ব্যালাস্টিক ক্ষেপণাস্ত্র কিম জং উনকে তৈরি করার সুযোগ দেওয়া হবে না।\nকয়েক মাস আগেই কিম জং উনের নির্দেশে ৩ হাজার ৪০০ মাইল দূরের লক্ষ্যবস্তুতে আঘাত হানতে সক্ষম একটি দূরপাল্লার ক্ষেপণাস্ত্রের পরীক্ষা চালায় পিয়ংইয়ং।\nএদিকে ক্ষেপণাস্ত্র পরীক্ষার প্রেক্ষিতে দক্ষিণ কোরিয়ার সঙ্গে বড় ধরনের যৌথ সামরিক মহড়া শুরু করে আমেরিকা৷ বিমানবাহী রণতরী, বোমারু বিমান ও সাঁজোয়া যান নিয়ে এ মহড়া চালানো হয়৷ পিয়ংইয়ং এ মহড়াকে উস্কানিমূলক পদক্ষেপ বলে অভিহিত করেছে৷\nকিম উন এক বিবৃতিতে বলেন, উত্তর কোরিয়াকে ভয় দেখাতে পারমাণবিক যুদ্ধের মহড়া শুরু করেছে মার্কিন যুক্তরাষ্ট্র ও দক্ষিণ কোরিয়া। পিয়ংইয়ন তার সমুচিত জবাব দেবে৷\nমাশরাফি শুধু স্টার না, মাশরাফি সুপারস্টার: ভারতীয় ধারাভাষ্যকার গৌতম\nগতকাল মুশফিকুর রহিমের আউটের পর নাসির হোসেনের পরিবর্তে মাঠে নামেন মাশরাফি। বাংলাদেশ অধিনায়ক মাঠে নামার সঙ্গে সঙ্গে গর্জে উঠে পুরো স্টেডিয়াম। মাশরাফি যেন এক ভালোবাসার নাম। হোক সেটা ব্যাটিং, বোলিং কিংবা ফিল্ডিং। মাশরাফি থাকলেই সবার আগ্রহ যেন বেড়ে যায়। আর গতকাল এমনটাই বলেছেন ভারতীয় ধারাভাষ্যকার গৌতম ভিমানি।\nবাংলাদেশ-শ্রীলঙ্কা ম্যাচ চলছে। কমেন্ট্রি বক্সে ভারতীয় ধারাভাষ্যকার গৌতম ভিমানি ও আতহার আলি খান। গৌতম ভীমানি বলছিলো- “একটা জিনিস খুব ভালোভাবেই লক্ষ্য করছি, মাশরাফি এখানে খুব-ই জনপ্রিয়। সে বল হাতে নিলেও গ্যালারীতে গর্জন, ব্যাট হাতে নিলেও গর্জন, ফিল্ডিং করতে গেলেও গর্জন! যেটা ইন্ডিয়াতে শুধুমাত্র শচীন টেন্ডুলকারের জন্য জন্য হয়ে থাকে। মাশরাফি এখানে সত্যিকারের স্টার।\nসঙ্গে সঙ্গে আতাহার আলী খান বলে ওঠেন, “মাশরাফি শুধু স্টার না, মাশরাফি সুপারস্টার!” আসলেই, মাশরাফি সুপারস্টার। যার নাম মানেই বাংলাদেশ। যার হাত ধরেই বদলে গেছে পুরো বাংলাদেশ!\nমুসলমানদের প্রথম কেবলাকে মুছে দিতে চায় ইসরায়েল : এরদোয়ান\nনোবেল শান্তি পুরস্কারের জন্য ‘মনোনীত’ মোদি


জানুয়ারি ২৯, ২০১৬ - Amar Bangla 24 Online News Paper জানুয়ারি ২৯, ২০১৬ - Amar Bangla 24 Online News Paper\nDay: জানুয়ারি ২৯, ২০১৬\nনওগাঁয় ৩দিন ব্যাপী ডিজিটাল উদ্ভাবনী মেলার\nনওগাঁ সংবাদদাতা ঃ নওগাঁয় ফেষ্টুন ও পায়রা উড়িয়ে ৩ দিন ব্যাপী ডিজিটাল উদ্ভাবনী মেলা ২০১৬ শুভ উদ্ধোধন করা হয়েছে। এতে প্রধান অতিথি ছিলেন, বীর মুক্তিযোদ্ধা মোঃ আব্দুল মালেক এমপি। বৃহস্পতিবার বিকেলে নওগাঁ জিলা স্কুল মাঠে জেলা প্রশাসন এর আয়োজন করে। জেলা প্রশাসক ড. মোঃ আমিনুর রহমানের সভাপতিত্বে এ উপলক্ষ্যে উদ্ধোধনী সভায় অন্যান্যের মধ্যে অতিরিক্ত পুলিশ […]\nদেশের সেরা শিক্ষাপ্রতিষ্ঠানের স্বীকৃতি পেল-মতলব মডেল সরকারি প্রাথমিক বিদ্যালয় !\nমোঃ শাহজালাল (জুয়েল)ঃ- দেশের সেরা শিক্ষাপ্রতিষ্ঠানের স্বীকৃতি পেয়েছে-চাঁদপুরের মতলব দক্ষিণ উপজেলার ১১১ নং মতলব মডেল সরকারি প্রাথমিক বিদ্যালয় । গত সোমবার প্রাথমিক শিক্ষা অধিদপ্তর এ ঘোষণা দেয় বলে জানা যায়। মতলব মডেল সরকারি প্রাথমিক বিদ্যালয়ের প্রধান শিক্ষক উম্মে কুলসুম সেফা বলেন, সোমবার প্রাথমিক শিক্ষা অধিদপ্তর তাঁর বিদ্যালয়কে ২০১৫ সালে জাতীয় পর্যায়ে শ্রেষ্ঠ শিক্ষাপ্রতিষ্ঠান হিসেবে ঘোষণা […]\nজঙ্গিবাদ দমনে মাদ্রাসাগুলোতে নজর রাখুন\nস্টাফ রিপোর্টার ঃ জঙ্গিবাদ দমনে নিজ নিজ এলাকার মাদ্রাসাগুলোর উপর নজরদারি রাখার আহ্বান জানিয়েছেন খাদ্যমন্ত্রী অ্যাডভোকেট কামরুল ইসলাম। এসময় তিনি বলেন, এক একটি উপজেলায় ১০-১২টি প্রাথমিক বিদ্যালয় হলেও সেখানে ব্যাঙের ছাতার মত কওমি মাদরাসা গড়ে উঠেছে। সেখানে কি ধরনের লেখাপড়া হচ্ছে, কারা পড়াশুনা করে এসব বিষয়ে স্থানীয় সংসদ সদস্যদের খোজ নেয়ার আহ্বান জানান তিনি। কওমি […]\nকমছে জ্বালানি তেলের দাম!\nস্টাফ রিপোর্টার ঃ জ্বালানি তেলের দাম দফায় দফায় কমেছে বিশ্ববাজারে । তা সত্তেও বাংলাদেশে এখনো কমানো হচ্ছে না জ্বালানি তেলের দাম। তবে, শেষ মুহূর্তে সরকার জ্বালানি তেলের দাম কমানোর উদ্যোগ নিয়েছে বলে জ্বালানি বিভাগের সূত্রে এ তথ্য জানা গেছে। সূত্র্রটি জানায়, অর্থমন্ত্রী আবুল মাল আব্দুল মুহিত নিজেই এ বিষয়ে জ্বালানি বিভাগকে চিঠি দেন। চিঠিতে তিনি […]\nপুলিশকে রাষ্ট্রপতির নির্দেশ\nস্টাফ রিপোর্টার ঃ পুলিশ বাহিনীকে উদ্দেশ্য করে রাষ্ট্রপতি মো. আবদুল হামিদ বলেছেন, জনগণের ট্যাক্সের টাকায়ই দেশ ও সরকার পরিচালিত হয়। তাদের টাকায় পুলিশের বেতন দেওয়া হয়, তাই কোনো নাগরিক যাতে অহেতুক হয়রানির শিকার না হয়, সেদিকে লক্ষ রাখতে হবে। পুলিশ সপ্তাহ ২০১৬ উপলক্ষে আজ বৃহস্পতিবার বঙ্গভবনের দরবার হলে এক অনুষ্ঠানে এ কথা বলেন রাষ্ট্রপতি। পুলিশের […]\n‘রাজাকারের অভিযোগ ভিত্তিহীন’\nস্টাফ রিপোর্টার ঃ আলোচিত অস্ত্র ব্যবসায়ী ও ড্যাটকো গ্রুপের চেয়ারম্যান মুসা বিন শমসের (প্রিন্স মুসা) বলেছেন, ‘১৯৭১ সালে আমি মুক্তিযুদ্ধের পক্ষের শক্তি ছিলাম। আমার বিরুদ্ধে রাজাকারের যে অভিযোগ করা হয়, তা ভিত্তিহীন।’ বৃহস্পতিবার দুপুরে দুদকের প্রধান কার্যালয়ে সাংবাদিকদের কাছে মুসা এসব কথা বলেন। এর আগে অর্থ পাচারের অভিযোগে অনুসন্ধান কর্মকর্তা ও দুদক পরিচালক মীর জয়নুল […]\nনরসিংদীতে ঐতিহ্যবাহি বিদ্যাপীঠ ব্রাক্ষন্দী কে.কে.এম উচ্চ বিদ্যালয়ে\nমাসরুর আরিফীন ঃ নরসিংদীতে বর্ণাঢ্য আয়োজনের মধ্য দিয়ে সদর উপজেলার ঐতিহ্যবাহি বিদ্যাপীঠ ব্রাক্ষন্দী কে.কে.এম উচ্চ বিদ্যালয়ে বার্ষিক ক্রীড়া প্রতিযোগিতা, পুরস্কার বিতরণী অনুষ্ঠান সম্পন্ন হয়েছে। শীতের সকালে কোমল মতি ছাত্র-ছাত্রীরা প্রতিযোগিতায় অংশ গ্রহন ও দেখার জন্য মাঠে এসে উপস্থিত হয়। ২৫ জানুয়ারী ২০১৬ সোমবার সকালে বিদ্যালয় প্রাঙ্গনে জাতীয় পতাকা উত্তোলনের মাধ্যমে অনুষ্ঠানের আনুষ্ঠানিক উদ্বোধন করেন মানণীয় […]\nফুটপাত দখলে কোটি টাকা চাঁদাবাজি\nমো: রিপন মিয়া ঃ আশুলিয়ার ডিইপিজেড সংলগ্ন নবীনগর-চন্দ্রা মহাসড়কটির এক-তৃতীয়াংশ হকার্সদের দখলে। প্রতিদিন অর্ধলক্ষ টাকা চাদায় আদায় করছে আ”লীগ আর চাদাঁর আংশিক ভোগ করছে সওজ, পুলিশ প্রশাসন। দুর্ভোগ পোহাচ্ছে লাখ লাখ সাধারণ মানুষ আর পরিবহন যাত্রীরা। এ দুর্ভোগ থেকে পরিত্রান চায় সাধারণ মানুষসহ সকল মহল। সরেজমিনে ঘুরে দেখা গেছে, আ”লীগ সরকার ক্ষমতায় আসার পর থেকে […]


ডেইলি সিলেট ডট কম :: প্রকাশিত হয়েছে : মে ২, ২০১৬ | ১২:৩৩ অপরাহ্ন\nনিউজ ডেস্ক : একাত্তরে মানবতাবিরোধী অপরাধের মামলায় কিশোরগঞ্জের করিমগঞ্জের সেনাবাহিনীর অবসরপ্রাপ্ত ক্যাপ্টেন মো. নাসিরউদ্দিন আহমেদ ও তার সহোদর আইনজীবী শামসুদ্দিন আহমেদসহ পাঁচজনের বিরুদ্ধে আগামীকাল (৩ মে) রায় ঘোষণা করবেন আন্তর্জাতিক অপরাধ ট্রাইব্যুনাল।\nসোমবার আন্তর্জাতিক অপরাধ ট্রাইব্যুনাল-১ এর সদস্য চেয়ারম্যান বিচারপতি মো. আনোয়ারুল হকের নেতৃত্বে তিন সদস্যের ট্রাইব্যুনাল রায়ের এই দিন নির্ধারণের আদেশ দেন।\nএর আগে মামলা আমি শামসুদ্দিনের পক্ষে তার আইনজীবী মাসুদ রানা এবং পলাতক বাকি চার আসামির পক্ষে রাষ্ট্র নিযুক্ত আইনজীবী আব্দুস শুকুর খান তাদের যুক্তি উপস্থাপন শেষ করেন। পাশাপাশি মামলার প্রসিকিউটর সুলতান মাহমুদ সীমন ও প্রসিকিউটর রেজিয়া সুলতানাও আসামিদের বিরুদ্ধে তাদের পাল্টা যুক্তি তুলে ধরেন।\nউল্লেখ্য, একাত্তরে মানবতাবিরোধী অপরাধের মামলায় কিশোরগঞ্জের করিমগঞ্জের ৫জনের বিরুদ্ধে ৭টি অভিযোগের ওপর রাষ্ট্রপক্ষের সাক্ষিদের সাক্ষ্যগ্রহণ ট্রাইব্যুনালে।\nএ মামলার অভিযুক্ত পাঁচ আসামির মধ্যে অ্যাডভোকেট শামসুদ্দিন আহমেদ গ্রেপ্তার আছেন। আর পলাতক বাকি চার আসামী হলেন- শামসুদ্দিনের সহোদর সেনাবাহিনীর অবসরপ্রাপ্ত ক্যাপ্টেন মো. নাসিরউদ্দিন আহমেদ এবং রাজাকার কমান্ডার গাজী আব্দুল মান্নান, আজহারুল ইসলাম ও হাফিজ উদ্দিন ।\nএ মামলায় অভিযোগের ভিত্তিতে অন্তত ৪০ জনকে রাষ্ট্রপক্ষের সাক্ষি হিসেবে উপস্থাপন করা হতে পারে বলে প্রসিকিউশন পক্ষ জানিয়েছেন।\nঅভিযুক্তদের নাসিরউদ্দিন ও শামসুদ্দিনের বিরুদ্ধে মুক্তিযুদ্ধের সময় পাক বাহিনীদের সহায়তায় হত্যা, গণহত্যা, নির্যাতন, অগ্নিসংযোগসহ মানবতাবিরোধী অপরাধের পাঁচটি অভিযোগে তদন্ত চূড়ান্ত করা হয়েছে।\nএর আগে গত ২১ সেপ্টেম্বর রাষ্ট্রপক্ষে অভিযোগ গঠনের পক্ষে শুনানি করেন প্রসিকিউটর জেয়াদ আল-মালুম, সুলতান মাহমুদ সীমন ও রেজিয়া সুলতানা চমন। অপরদিকে ৪ অক্টোবর অভিযোগ গঠনের বিপক্ষে শুনানি করেন আসামীদের রাষ্ট্রনিযুক্ত আইনজীবী আব্দুশ শুকুর খান।


নয়াদিল্লি: বুধবার লোকসভায় পাশ হল ব্যাঙ্কিং রেগুলেশন (সংশোধনী) বিল, ২০২০। দেশের সমবায় ব্যাঙ্কগুলির ক্রমাবনতি পরিস্থিতি বিবেচনা করেই চলতি বছরের মার্চ মাসে এই বিলটি সংসদে পেশ করেছিল কেন্দ্র।\nনতুন এই বিলটিতে ব্যাঙ্কিং রেগুলেশন আইন, ১৯৪৯-এর সংশোধনী প্রস্তাব করা হয়েছে। লোকসভায় এ দিন বিলের উপর ভাষণ দেওয়ার সময় কেন্দ্রীয় অর্থমন্ত্রী নির্মলা সীতারমন বলেন, “আমানতকারীদের স্বার্থরক্ষার জন্য আমরা এই সংশোধনী আনার চেষ্টা করছি। কোনো ব্যাঙ্কের দুর্ভাগ্যজনক পরিস্থিতিতে যাতে আমানতকারীদের দুর্ভোগের শিকার না হতে হয়, সে দিকেই লক্ষ্য রাখা হয়েছে”।\nমার্চ মাসে সংসদের অধিবেশনে বিলটি পেশ করে কেন্দ্র। জানানো হয়, সাধারণ মানুষের গচ্ছিত টাকা সুরক্ষিত করতে কার্যকরী পদক্ষেপ নেওয়া হচ্ছে এই বিলের মাধ্যমে। সমবায় ব্যাঙ্কগুলিকে শক্তিশালী করে তোলার লক্ষ্যেই ব্যাঙ্কিং রেগুলেশন সংশোধনী বিল আনা হয় বলে জানান নির্মলা সীতারমন। বিলের প্রস্তাব অনুযায়ী, সমবায় ব্যাঙ্কগুলিকে আরবিআইয়ের নিয়মকানুনের আওতায় আনার লক্ষ্যেই এই বিল আনা হয়েছে।\nএর আগে গত জুন মাসে দেশের ১ হাজার ৪৮২টি সমবায় ব্যাঙ্ক এবং ৫৮টি একাধিক রাজ্য-ভিত্তিক সমবায় ব্যাঙ্ককে আরবিআইয়ের পর্যবেক্ষণের আওতায় নিয়ে আসার লক্ষ্য়ে অর্ডিন্যান্সে অনুমোদন দেয় কেন্দ্র। তবে কোভিড-১৯ মহামারির কারণে এত দিন বিলটি আটকে ছিল।\nকী বললেন কেন্দ্রীয় অর্থমন্ত্রী?\nবিলের পক্ষে সওয়াল করে নির্মলা সীতারমন এ দিন বলেন, “শেষ দু’বছর ধরে সমবায় এবং ছোটো ব্যাঙ্কের গ্রাহকরা বিভিন্ন ধরনের সমস্যার মুখোমুখি হচ্ছেন। আমরা আইনের সংশোধন করে তাঁদের সমস্যা লাঘবের চেষ্টা করছি”।\nএমন পরিস্থিতিতে ব্যাঙ্কগুলি কঠিন অবস্থার মধ্যে দিয়ে যাচ্ছে বলে উল্লেখ করে নির্মলা সীতারমন বলেন, “এই সমস্যা সমাধানের প্রয়োজন রয়েছে এবং এটাই সঠিক সময়”।\nতবে একই সঙ্গে তিনি জানিয়ে দেন, “এই বিলটি সমবায় ব্যাঙ্কগুলিকে নিয়ন্ত্রণ করার জন্য নয়। কেন্দ্রীয় সরকার সমবায় ব্যাঙ্কগুলির দায়িত্ব নেওয়ার জন্য এই সংশোধনী আনছে না”।\nসংশোধনীতে কী থাকছে?\nসংশোধনী অনুযায়ী, আরবিআই কোনো ব্যাঙ্কের একত্রীকরণের পরিকল্পনা স্থগিতাদেশ ছাড়াই গ্রহণ করতে পারবে। এর আগে আইন অনুযায়ী, এ ধরনের পদক্ষেপ নিতে ব্যাঙ্কগুলিকে নিজের গ্রাহকের টাকা তোলার উপর সীমা আরোপ করতে হতো এবং ব্যাঙ্কের স্বাভাবিক কাজকর্মও বন্ধ রাখতে হতো।\nব্যাঙ্কিং রেগুলেশন আইন, ১৯৪৯-এর ৪৫ নম্বর ধারার সংশোধনী প্রস্তাবে বলা হয়েছে, কোনো ব্যাঙ্ক সংকটে পড়লে তার কাজকর্ম ব্যাহত না করেই আরবিআই গ্রাহকের স্বার্থসুরক্ষিত রেখে বিকল্প ব্যবস্থা নিতে পারবে।\nতবে এই পরিবর্তন সমবায় ব্যাঙ্ক নথিভুক্তকরণে কোনো রাজ্যের নিজস্ব আইনে প্রভাব ফেলবে না বলেই জানা গিয়েছে। এমনকী প্রাথমিক কৃষি ঋণ সমিতি বা সমবায় সমিতি জাতীয় আর্থিক প্রতিষ্ঠানের ক্ষেত্রেও এই সংশোধনী কার্যকর হবে না। যে সংস্থা ব্য়াঙ্ক, ব্য়াঙ্কার অথবা ব্যাঙ্কিং শব্দ ব্যবহার করে না, তাদের ক্ষেত্রে এই সংশোধনীর কোনো প্রভাব পড়বে না।\nঅন্য দিকে, আইনের ৩ এবং ৫৬ নম্বর ধারার পরিবর্তন অনুযায়ী, তালিকাভুক্ত বাণিজ্যিক ব্য়াঙ্কগুলির জন্য বর্তমান বিধিগুলি সমবায় ব্যাঙ্কের ক্ষেত্রেও প্রযোজ্য হবে। যার ফলে সমবায় ব্যাঙ্কগুলিও আরবিআইয়ের নিয়ন্ত্রণের মধ্যে চলে আসবে।\nRelated Topics:Banking Regulation (Amendment) Bill 2020cooperative bankslok sabhaParliament monsoon sessionRBI


Shilpa Shetty : said Do not Deserve Media Trial On Husband Raj Kundra Arrest case|'মিডিয়া ট্রায়াল বন্ধ হোক' কাতর আর্জি শিল্পা শেট্টির! স্বামীর গ্রেফতারিতে ভরসা আদালতেই– News18 Bangla\nSHILPA SHETTY SAID DO NOT DESERVE MEDIA TRIAL ON HUSBAND RAJ KUNDRA ARREST CASE SANJ\nRaj Kundra Porn Case : 'মিডিয়া ট্রায়াল বন্ধ হোক' কাতর আর্জি শিল্পা শেট্টির! আদালতেই আস্থা অভিনেত্রীর...\nবিচারে আস্থা অভিনেত্রীর\nRaj Kundra Porn Case : ইনস্টাগ্রাম স্টোরির মাধ্যমে মনের ভাব প্রকাশ করলেও নীরবই ছিলেন নায়িকা। অবশেষে শিল্পা বিবৃতি দিয়ে নিজের প্রতিক্রিয়া জানালেন।\nLast Updated : August 02, 2021, 16:33 IST\n#মুম্বই : পর্নোগ্রাফি কাণ্ডে রাজ (Raj Kundra) গ্রেফতার হওয়ার পর থেকে সকলেই শিল্পার প্রতিক্রিয়া জানতে চাইছিলেন। তবে শিল্পা (Shilpa Shetty)একেবারে গুটিয়ে নিয়েছিলেন নিজেকে। ইনস্টাগ্রাম স্টোরির মাধ্যমে মনের ভাব প্রকাশ করলেও নীরবই ছিলেন নায়িকা। অবশেষে শিল্পা বিবৃতি দিয়ে নিজের প্রতিক্রিয়া জানালেন।\nশিল্পা বলেন ' হ্যা গত কয়েক দিন প্রতিটি মুহূর্ত চ্যালেঞ্জিং ছিল। অনেক গুজব ও অভিযোগ উঠেছে। আমার উপর অযৌক্তিক আক্রমণ করা হয়েছে, মিডিয়া করেছেন। শুধু তাই নয় যাদের শুভাকাঙ্ক্ষী মনে করতাম তাঁরাও আমায় আক্রমণ করতে ছাড়েননি। প্রচুর ট্রোলিং, প্রশ্ন সামনে আসছে। শুধু আমার কাছে নয়, আমার পরিবারের কাছেও। আমার অবস্থান ...আমি এখনও মন্তব্য করিনি এবং এই ক্ষেত্রে আমি কোনও মন্তব্য করবও না। কারণ এটি বিচারাধীন, তাই দয়া করে আমার পক্ষ থেকে মিথ্যা বক্তব্য হিসাবে কোনও মন্তব্য প্রকাশ করবেন না।\nপর্নকাণ্ডে জেলবন্দি রাজ কুন্দ্রা, গত ১৯শে জুলাই শিল্পার শেট্টির স্বামীর গ্রেফতারির পর থেকেই সোশ্যাল মিডিয়ায় রোষের কেন্দ্রবিন্দুতে অভিনেত্রীও। নায়িকার অভিযোগ এই মামলায় ‘মিডিয়া ট্রায়াল’-এর মুখে পড়ছেন তিনি। আদালতে বা আইনের চোখে দোষী প্রমাণিত হওয়ার আগে তাঁকে সোশ্যাল মিডিয়ায় অপরাধী ঘোষণা করা হচ্ছে।\nপ্রসঙ্গত, পর্ন ভিডিয়ো তৈরি এবং তা অ্যাপের মাধ্যমে ছড়িয়ে দেওয়া এই অভিযোগে গ্রেফতার হন শিল্পার স্বামী। মুম্বই পুলিশ স্পষ্ট জানিয়েছে এই মামলায় কোনওরকম ক্লিনচিট দেওয়া হয়নি শিল্পাকে, তদন্ত জারি রয়েছে। সংবাদমাধ্যম তাঁর ভাবমূর্তি নষ্টের চেষ্টা চালাচ্ছে পর্নকাণ্ড সংক্রান্ত নানান ‘মিথ্যা, ভুয়ো এবং ভিত্তিহীন’ খবর প্রকাশ করে, এই অভিযোগ এনে বম্বে হাইকোর্টে মানহানির মামলা ঠুকেছেন শিল্পা। মামলার প্রথম শুনানিতে রীতিমতো আদালতের ভর্ৎসনা মুখে পড়েন রাজ কুন্দ্রা ঘরনি। তবে অভিনেত্রীকে কোনওরকম অন্তর্বতীকালীন অব্যাহতি দেয়নি আদালত। বরং পাল্টা আদালত প্রশ্ন করে, ‘পুলিশের দেওয়া তথ্য চ্যানেলে সম্প্রচার করা হলে বা সংবাদপত্রে অথবা ডিজিটাল প্ল্যাটফর্মে প্রকাশিত হলে সেটা কিভাবে মানহানিকর?’ সবমিলিয়ে বেশ নাজেহাল অবস্থা কুন্দ্রা পরিবারের। এই পরিস্থিতিতে শিল্পা শেট্টির এই বিবৃতি খুবই তাৎপর্যপূর্ণ।\nFirst published: August 02, 2021, 16:29 IST


ধর্ম যার যার, সহমর্মিতাও সবার – Women Chapter\nধর্ম যার যার, সহমর্মিতাও সবার\nঅক্টোবর ১৮, ২০১৮, ৫:৪৮ অপরাহ্ণ\nমুসলমানেরা যদি পূজোর সময়ে লাড্ডু খায়, তবে কেন ঈদের দিনে আমার হিন্দু বন্ধুকে আমি গরুর মাংস খাওয়াতে পারবো না, – সেই প্রসঙ্গে এই লেখা।\nতার আগে, – একটি গল্প।\nআমার এই (আমেরিকান) অফিসে একটি পলিসি আছে, যেটা ঠিকমতো মানা হয় না, আমাদেরই যেচে পড়ে কর্তৃপক্ষকে মনে করাতে হয়। তা হলো, প্রত্যেক তিন মাস পর পর প্রত্যেক ডিপার্টমেন্টের জন্য কিছু টাকা বরাদ্দ থাকে, তা দিয়ে আমরা ‘টিম বিল্ডিং’ ধাঁচের যে কোনো কিছু করতে পারি। মূলত কাজের সময়ে কিন্তু সরাসরি কাজের বাইরে কলিগদের নিয়ে কিছু করা, – বেশিরভাগ ক্ষেত্রে এই টাকাগুলো যায় একটু ভালো কোন রেস্টুরেন্টে লাঞ্চ খাওয়ার ক্ষেত্রে। কিন্তু ঐ যে বললাম, এই ব্যাপারে আমাদের বসদের মাথাব্যথা কম, আমাদেরই মনে করে দিন-ক্ষণ-স্থান ঠিক করতে হয়, তাও দেখা যায় মিস হয়ে যায়।\nসবচেয়ে শেষবার যখন হলো, তখন কোনো প্ল্যান ছাড়াই হলো। আমাদের ডিপার্টমেন্টের একটা সিস্টেম ক্র্যাশ করলো, যেটা ছাড়া আমরা বিকল, তাও করলো লাঞ্চের পর পর, – পুরো অর্ধেকদিন বাকি তখনও বাড়ি ফেরার আগে। এক দু ঘন্টার মধ্যেও যখন ঠিক হলো না, কোন একজনের মাথায় এলো, – আরেহ, এবারের কোয়ার্টারলি টিম বিল্ডিং তো করা হলো না, চলো, কোথাও যাই! লাঞ্চ খাওয়া শেষ, তাহলে খাওয়াদাওয়ার ক্ষেত্রে বাকি থাকে “হ্যাপি আওয়ার”। এই টার্মটা আমি আমেরিকান কর্মজীবনে শিখেছি, – অফিস টাইমের পরপরই ড্রিংক করতে যাওয়া, সচরাচর কলিগদেরই সাথে। আমাদের ডিপার্টমেন্টের বাকি সবাই ড্রিংক করে, ওরা সবাই যখন উৎসাহ নিয়ে আলাপ করছে আশপাশে কোথায় কী ভালো, একজন আমার দিকে ফিরে বললো, রনিয়া, তুমি কোথায় যেতে চাও?\nপ্রায় বেশিরভাগ রেস্টুরেন্টেই এলকোহল সার্ভ করা হয়, সব সুপারমার্কেটে বিক্রি করা হয়, – আমি নিজে পান করি না, আর অন্যরা করলেও আমার মাথাব্যথা হয় না। আমি সেটাই বললাম, – এমন কোনো জায়গা ঠিক করো যেখানে আমি জুস্ বা আইসক্রিম বা কোন স্ন্যাক্স খেতে পারি, তাহলেই আমি ঠিক আছি। সেই কলিগ খুব জোর গলায় বললো, না না, তুমি চাইলে এমন কোনো জায়গাই ঠিক হবে যেখানে আমরা কেউ কোনো এলকোহল খেতে পারবো না, – তুমিও আমাদের টিমের অংশ, তোমার কোন কিছুতে অস্বস্তি থাকলে আমরাও সেসবে যাবো না। – এই কলিগ খুব বোঝে কোন ড্রিঙ্কস কোন ব্র্যান্ড কোনটা ভালো, সে কিছুক্ষণ আগেই সবাইকে বোঝাচ্ছিলো কোন রেস্টুরেন্টে গেলে কার কোন পানীয়টা ভালো লাগবে, – তারই হঠাৎ খেয়াল হলো, আরেহ, আমাদের ডিপার্টমেন্টের আরেকজনও তো আছে, যে চুপচাপ আমাদের আলোচনা শুনছে, যে নিজে এসবের ধারে নেই, – আমাদের “টিম বিল্ডিং”-এ তো টিমের এই মেয়েটিকেও চাই!\nআমরা সেবার একটি রেস্টুরেন্টে গিয়েছিলাম, যেখানে বিভিন্ন বোর্ড গেমও আছে। বাকিরা যে যার মতো পানীয় অর্ডার দিলো, আমি খেলাম দুই দুই বিশাল স্কুপের আইসক্রিম, আর ভীষণ হাসাহাসির মাঝে মজার মজার সব খেলা চললো। মনে হচ্ছিলো সেদিন অফিসের কলিগদের সাথে নয়, স্কুলের বন্ধুদের সাথে হাহাহিহি করতে এসেছি।\nকিন্তু শুধু মজার খেলা বা আইসক্রিম নয়, আমার বিশ্বাসের প্রতি আমার বাকি কলিগদের শ্রদ্ধা আর সংবেদনশীলতা কি সেই আনন্দের অন্যতম উৎস ছিলো না? মনে করুন যদি উল্টোটা হতো, ওরা আমাকে জোর করে নিয়ে গেলো সেখানে, অথবা, যাওয়ার পর আমার উপর জোর করতে থাকলো, “একদিন খেলে কিছু হয় না, খাও খাও!” তখন আমার কেমন বোধ হতো? কর্পোরেট আমেরিকায় এমনিতেও এই কাজটি বেআইনি হতো, কিন্তু তাদের কথা ও কাজে কি আমার সেদিন শান্তি বোধ হয়নি, যে কেবল আইনের কথা ভেবে নয়, আমার মনের আনন্দের কথা চিন্তা করেও আমার জন্য কোন বিরূপ পরিস্থিতি তারা সেদিন সৃষ্টি করেনি? (- এই বেলা বলে রাখি আমেরিকানরাও মানুষ, ফেরেস্তা নয়, অর্থাৎ, এখানেও ভালোমন্দ আছে, গোঁড়ামি ও ভাঁড়ামি আছে, – এমন জোরজবরদস্তির গল্পও এখানে কম নেই। সেদিন আমার সাথে চমৎকারটাই ঘটেছে, গল্পটা তাই সেটি নিয়েই।-)\nএই গল্পটারই সূত্র ধরে বলি, – মনে করুন, আমি নিজে খেতে চাইলাম, তখন সেটির দায়ভার কি তাদের উপর? না, – ওরা যদি জোর করতো, তবেই দায় তাদের। আমি যদি খুশিমনে নিজ থেকেই চাখতাম, তবে সেটি আমার নিজস্ব হিসেব। আমার কলিগদের এইটুকু ধারণা আছে আমার ধর্ম এই ব্যাপারে কি বলে, তাই তারা সংবেদনশীলতা থেকেই নিজ থেকে খাওয়াতে চাইবে না। যদি কোন কারণে না জেনে করে থাকে, তবে আমি একবার বলার পরে করলে তখন ফের দায়ভার তাদের উপর বর্তাবে।\nঠিক তেমনই, – আমরা কমবেশি সবাই জানি, আমাদের হিন্দু বন্ধু, সহপাঠী বা কলিগ তাঁদের ধর্মীয় বিশ্বাস থেকে গরুর মাংস খাবেন না। আমরা যদি “কিছু মুসলমান পূজোয় ওদের মিষ্টি খায়” অজুহাতে আমাদের কোরবানির মাংস তাঁদের খাইয়ে দেই, বা অতদূর না গেলেও, খাওয়ানোর ইচ্ছেটুকু পর্যন্ত প্রকাশ করি, – তবে কী দাঁড়ায় বলুন তো?\nতবে দায়ভার আপনার এই মুসলমান কাঁধেই এসে যে পড়ে! এমন মুসলমান যেমন আছেন যারা এলকোহলিক পানীয় বা শুকরের মাংস খেয়েছেন কখনও, হয় নিয়মিত কিংবা একবার কখনও কৌতূহলের বশে, এমন হিন্দুও নিশ্চয়ই আছেন যিনি গো-মাংস মুখে তুলেছেন। কিন্তু সে হিসেবটা একান্তই তাঁর নিজস্ব; – আপনি ভিন্নধর্মের হয়ে আপনার ধর্মের অনুমোদিত কর্মগুলো কেন অন্যের উপরে আরোপ করতে যাবেন? এতে কি আপনার বন্ধু, সহপাঠী বা কলিগের মনব্যথার কারণ ঘটে না, মনের শান্তির ব্যাঘাত ঘটে না, তিনি কি বিরক্ত বা বিব্রত বোধ করেন না? নিশ্চয়ই করেন! আপনি যখন খুব সহজেই তাই আলাপে কিংবা স্ট্যাটাসে এই অমর বাণী কপচান, – “মুসলমানেরা যদি পূজোর সময়ে লাড্ডু খায়, তবে কেন ঈদের দিনে আমার হিন্দু বন্ধুকে আমি গরুর মাংস খাওয়াতে পারবো না?” – সেটি তবে কার জন্য ভালো? আদৌ কি কারো?\nআপনার ধর্মীয় বিশ্বাস থেকে আপনি সবিনয়ে পূজোর প্রসাদ খাওয়া থেকে বিরত থাকতেই পারেন, আপনার মুসলিম বন্ধুটি যদি খুশিমনে খেয়ে থাকে তো আপনি তার প্রতিও শ্রদ্ধা রেখে তার সাথে অংশ নাও নিতে পারেন, – কিন্তু আপনি কি তাই বলে আপনাদের হিন্দু সুহৃদদের এমন করে খোঁচাতে পারেন?\nধর্ম যার যার, উৎসবও মতবিরোধে যার যার কিংবা সবার, – কিন্তু শ্রদ্ধা, সংবেদনশীলতা, সহমর্মিতা, এইগুলো কি নির্বিশেষে আমরা প্রত্যেকটি মানুষ সচেতনে আয়ত্বে আনতে পারি না?\nTags: #ধর্ম_যার_যার_সহমর্মিতা_সবার, অসাম্প্রদায়িকতা, উইমেন চ্যাপ্টার, রনিয়া রহিম, সাম্প্রদায়িকতা\nনারী বলেই ‘চরিত্রহীন’?\nবৃত্তভাঙা নারী মানেই খারাপ, বেশ্যা, চরিত্রহীন!


শিগগিরই সংসদে উঠবে শিক্ষা আইন : শিক্ষামন্ত্রী - Crime Express শিগগিরই সংসদে উঠবে শিক্ষা আইন : শিক্ষামন্ত্রী - Crime Express\nছবি : শিক্ষামন্ত্রী ডা. দীপু মনি\nশিগগিরই জাতীয় সংসদে শিক্ষা আইন উঠবে বলে জানিয়েছেন শিক্ষামন্ত্রী ডা. দীপু মনি।\nআজ সোমবার (২৪ জানুয়ারি) বিকেলে রাজধানীর বাংলাদেশ শিক্ষা তথ্য ও পরিসংখ্যান ব্যুরো (ব্যানবেইস) ভবনের বাংলাদেশ ইউনেস্কো জাতীয় কমিশনের (বিএনসিইউ) সভাকক্ষে ‘পরিবর্তনশীল গতিপথ, রূপান্তরিত শিক্ষা’ শীর্ষক এক অনুষ্ঠানে অনলাইনে যুক্ত হয়ে প্রধান অতিথির বক্তব্যে এ কথা জানান তিনি।\nশিক্ষামন্ত্রী বলেন, দীর্ঘ প্রতীক্ষার পর ২০১০ সালে আমরা একটি জাতীয় শিক্ষানীতি পেয়েছিলাম। এ শিক্ষানীতি প্রস্তুত করা হয়েছিল সংবিধানের চারটি মূলনীতি ও ১৯৭৪ সালের কুদরত-এ-খুদা শিক্ষা কমিশনের ওপর ভিত্তি করে।\nতিনি বলেন, শিক্ষা ব্যবস্থায় আমূল পরিবর্তন আনার লক্ষ্যে কাজ করে যাচ্ছি। এ জন্য আমরা নতুন যে কারিকুলাম তৈরি করেছি, ফেব্রুয়ারি মাসের শুরু থেকে বাস্তবায়নে যাওয়ার কথা।\nদীপু মনি বলেন, শিক্ষা ব্যবস্থাকে রূপান্তরিত করতে হবে। কেননা বিশ্ব প্রতিনিয়ত পরিবর্তন হচ্ছে। আমাদের সব গতিপথ সারাক্ষণ পরিবর্তিত হচ্ছে। তার সঙ্গে তাল মিলিয়েই শিক্ষাক্রম নিয়ে কাজ করছি। আমরা সবাইকে মানসম্মত শিক্ষা দেওয়ার লক্ষ্যে কাজ করে যাচ্ছি।\nতিনি বলেন, আমরা প্রতিবন্ধীদের জন্য কারিগরি নির্ভর শিক্ষা কাঠামো তৈরি করছি। আমরা চেষ্টা করছি যেন মানসম্মত শিক্ষাব্যবস্থা থেকে কেউ বাদ না যায়। ক্ষুদ্র নৃ-গোষ্ঠী থেকে শুরু করে দুর্গম অঞ্চলের বাসিন্দাদেরও শিক্ষার আওতায় নিয়ে আসার লক্ষ্যে কাজ করছি।\nশিক্ষামন্ত্রী আরও বলেন, করোনায় আমরা খুবই কঠিন সময় পার করছি। শিক্ষা পরিবার মনে হয় সবচেয়ে বেশি ক্ষতিগ্রস্ত হয়েছে। আমরা চরম চ্যালেঞ্জের মুখোমুখি হয়েছি। আমরা সবাই এ চ্যালেঞ্জ মোকাবিলায় কাজ করছি।\nমাধ্যমিক ও উচ্চ শিক্ষা বিভাগের সচিব ও বিএনসিইউয়ের মহাসচিব আবু বকর ছিদ্দীকের সভাপতিত্বে অনুষ্ঠানে প্রাথমিক ও গণশিক্ষা প্রতিমন্ত্রী জাকির হোসেন, শিক্ষা উপমন্ত্রী মহিবুল হাসান চৌধুরী, কারিগরি ও মাদরাসা শিক্ষা বিভাগের সচিব মো. আমিনুল ইসলাম খান, প্রাথমিক ও গণশিক্ষা মন্ত্রণালয়ের সচিব গোলাম মো. হাসিবুল আলম, বাংলাদেশে ইউনেস্কোর প্রতিনিধি মিজ বিয়াট্রিস কালদুন এবং বিএনসিইউয়ের ডেপুটি সেক্রেটারি সোহেল ইমাম খান বক্তব্য রাখেন।\nআরও পড়ুন : এবার বিজয়ের আইটেম গার্ল হচ্ছেন সামান্থা!


ফ্রম শানায়া টু গাঙ্গুবাই: অ্যান এপিক ট্রান্সফর্মেশন অফ আলিয়া ভাট!\nসহশিল্পী বা স্টারকাস্ট কে, সেটা জানার আগে আলিয়া গল্পটা শোনেন, পরিচালকের নামটা তার কাছে নায়কের চেয়েও বেশি গুরুত্বপূর্ণ। এই মেয়ে বলিউডে রাজত্ব করবে না তো কে করবে?\nএকদমই গ্ল্যামারাস একটা ক্যারেক্টার, ব্রোকেন ফ্যামিলিতে বেড়ে ওঠা একটা মেয়ে, প্রেমিকের কাছে অ্যাটেনশন পায় না ঠিকমতো, হুট করেই প্রেমিকের বন্ধুর প্রেমে পড়ে গেল সে, একদমই অপ্রত্যাশিতভাবে। বছর নয়েক আগে স্টুডেন্ট অফ দ্য ইয়ার সিনেমায় শানায়া সিংহানিয়া হয়ে আলিয়া ভাট যখন প্রথমবার আমার দৃষ্টিগোচর হলেন, বাড়তি মনোযোগ দেয়ার মতো কিছু খুঁজে পাইনি তার মধ্যে। সৌন্দর্য্য- সেটা বি-টাউনে অনেকেরই আছে। অভিনয়ে এমন কোন আহামরি প্রতিভার ঝলক ছিল না, দুয়েকটা দৃশ্য বাদে কোথাও নজরও কাড়তে পারেননি সেভাবে। বিখ্যাত বাপের আহ্লাদী বেটি- আলিয়া ভাটের ব্যাপারে এটা ছাড়া আর কোন চিন্তা মাথায় আসেনি তখন। বরং কফি উইথ করণে গিয়ে তিনি কেন ভারতের প্রেসিডেন্টের নাম ভুল করেছেন- সেটাই তাকে আলোচনার বিষয়বস্তুতে পরিণত করেছিল।\nতারপর বছর দুয়েকের বিরতি নিলেন আলিয়া, ফিরলেন হাইওয়ে নিয়ে। ইমতিয়াজ আলীর সিনেমা, আমার সবচেয়ে পছন্দের পরিচালক। ইমতিয়াজ আলী বরাবর ভালোবাসার গল্প বলেন, কিন্ত বড় ক্যানভাসে, জীবনকে একীভূত করে, ভিন্ন একটা স্টাইলে। আমি অবাক হয়ে দেখলাম বীরা ত্রিপাঠিকে! ছোটবেলায় অ্যাবিউজের শিকার হওয়া একটা মেয়ে, নিজের অপহরণকারীর কাছে যে আশ্রয় খুঁজতে চায়, অন্যরকম একটা সম্পর্ক গড়ে ওঠে মধ্যবয়েসি লোকটার সঙ্গে। সেটা কী ভালোবাসা? আমি জানিনা। তবে সেখানে বিশ্বাস আছে, ভরসা আছে, আছে নিশ্চিত নির্ভরতা। রণদীপ হুদার মতো মেথড অ্যাক্টরের সঙ্গে পাল্লা দিয়ে অভিনয় করলেন আলিয়া, কোথাও কোথাও হয়তোবা ছাপিয়েও গেলেন! আমি দেখতে বসেছিলাম ইমতিয়াজ আলীর সিনেমা, অথচ দেখলাম শুধু আলিয়াকে! ফিল্মফেয়ারে সেবছর সমালোচকদের রায়ে আলিয়ার সেরা অভিনেত্রীর পুরস্কার জেতাটা মোটেও প্রশ্নবিদ্ধ ছিল না।\nএরপর টু-স্টেটস, অন্যরকম একটা ভালোবাসার গল্প। দক্ষিণী তরুণীর চরিত্রে আলিয়া এখানেও প্রাণবন্ত৷ পাশাপাশি বরুণের সঙ্গে তো দুলহানিয়া সিরিজই চলছে, প্রথাগত রোমান্টিক ঘরানার সিনেমা। এরমধ্যে আবার কাপুর এন্ড সন্স করলেন, ব্যতিক্রমী হিসেবেই 'শানদার' করেছেন, যদিও সেটা দর্শক-সমালোচক কাউকেই খুব একটা খুশি করতে পারেনি। তিনি দেখতে ভীষণ আকর্ষণীয়, ভালো অভিনয় করেন, ভালো নাচতে পারেন, মোটামুটি গাইতেও পারেন। মানে টোটাল একটা প্যাকেজ। চাইলেই গ্ল্যামারকে আঁকড়ে ধরে পড়ে থাকতে পারতেন আলিয়া, অথচ মাত্র ২২-২৩ বছর বয়স থেকেই যেভাবে তিনি ক্যারিয়ারের গতিপথটা নিয়ন্ত্রণ কদেছেন, এখনও যেভাবে এগিয়ে যাচ্ছেন, সেটা একদম অবাক করার মতো।\n২০১৬-তে এলো ডিয়ার জিন্দেগি। আমি পাঁড় শাহরুখ ভক্ত, শাহরুখের জন্য এই সিনেমা দেখতে বসা। অথচ মন জয় করে নিলেন কায়রা! মানসিক অবসাদে ভোগা জটিল মনস্তত্বের এক নারী চরিত্র, কি অদ্ভুতভাবেই না সেটাকে পর্দায় আঁকলেম আলিয়া! গৌরী সিন্ধে নিজেও আলিয়ার কাছে এতটা এক্সপেক্ট করেছিলেন কিনা, কে জানে! আলিয়ার তুমুল তাণ্ডবে যেন ঢাকা পড়ে গেলেন এক্সট্যান্ডেড ক্যামিও রোলে হাজির হওয়া শাহরুখও। বিষণ্ণতাকে এত চমৎকারভাবে পর্দায় ফুটিয়ে তোলা যায়, সেটা ডিয়ার জিন্দেগির আলিয়াকে না দেখলে বিশ্বাস হতো না বোধহয়।\nএকই বছর উড়তা পাঞ্জাব এলো, পরিচালকের নাম অভিষেক চৌবে। বাউড়িয়া নামের যে চরিত্রে আলিয়া অভিনয় করেছেন, অনেক হাইপ্রোফাইল অভিনেত্রীই এই চরিত্রকে 'না' বলে দিতে দু'বার ভাবতেন না। আলিয়া সেটায় অভিনয় করেছেন, পুরস্কারও পেলেন হাতেনাতে। প্রথমবারের মতো সেরা অভিনেত্রী হিসেবে জিতলেন ফিল্মফেয়ারের ব্ল্যাক লেডি।\nসিনেমার নাম হাইওয়ে\nতারপর 'রাজি' করলেন আলিয়া। এই সিনেমা, বা সেহেমত খান চরিত্রটাকে নিয়ে যত কথাই বলা হোক, যত লাইনই লেখা হোক, সেটা কম হয়ে যাবে। আলিয়ার ক্যারিয়ারের এখনও পর্যন্ত সেরা চরিত্র, সেরা অভিনয়ও। ভারতীয় গুপ্তচরের ভূমিকায় আলিয়া গোটা সিনেমাজুড়েই ছিলেন অনবদ্য, রাজি যে দেখেছে, সে এই বাক্যের সঙ্গে দ্বিমত করবে বলে মনে হয় না। গাল্লি বয়ের সাফিনা হয়ে তিনি ফিল্মফেয়ার জিতেছেন, সেটা নিয়ে প্রশ্ন তোলার জায়গা আছে সত্যি। কিন্ত নিজের অভিনয়গুণে সাদামাটা একটা চরিত্রকে মনে দাগ কেটে যাওয়ার মতো গুরুত্বপূর্ণ করে তুলেছেন আলিয়া- এই সত্যিটাকে অস্বীকারের উপায় কি আছে?\nকোন সিনেমাটা করবো, আর কোনটা করবো না- এই বোধটা ঠিকঠাকমতো ব্যবহার করতে না পারলে বিশাল সুপারস্টারেরাও গাড্ডায় পড়েন৷ উদাহর হিসেবে গত তিন-চার বছরে শাহরুখ খানের উদাহরণই আনা যায়। আলিয়া ভাট এই জায়গাটায় একেবারেই অনন্য৷ যে কাজগুলো তিনি করেছেন, বা করছেন, সেগুলোর চিত্রনাট্য তাকে কনভিন্স করতে পারলেই প্রজেক্টে যুক্ত হয়েছেন তিনি, নইলে না৷ গ্ল্যামারের চেয়ে সিনেমার গল্পটা তাকে অনেক বেশি টানে।\nগত কয়েক বছরে আলিয়া এমন কিছু সিনেমার কাজ ছেড়েছেন, যেগুলোর নাম শুনলেও তার প্রতি সম্মানটা বেড়ে যায়৷ এরমধ্যে অন্যতম হচ্ছে থাগস অফ হিন্দুস্তান৷ যশরাজ ফিল্মজের ব্যানারে নির্মিত এই সিনেমার অফার নিয়ে তার কাছে গিয়েছিলেন পরিচালক বিজয় কৃষ্ণ আচার্য্য। ফাতিমা সানা শেখের চরিত্রটা শুরুতে আলিয়াকেই অফার করা হয়েছিল। বিগ বাজেটের সিনেমা, তার ওপরে আমির খান এবং অমিতাভ বচ্চনের সঙ্গে কাজ করার সুযোগ, এসবকিছুই আলিয়াকে আকর্ষণ করেনি। থাগসের প্রস্তাব তিনি ফিরিয়ে দিয়েছিলেন এই বলে- এই সিনেমায় কোন গল্পই নেই। আলিয়া যেটাকে রিজেক্ট করেছিলেন শুটিং শুরুর আগে, সেই সিনেমাটাকে মুক্তির পরে দর্শকও রিজেক্ট করেছে, বক্স অফিসে মুখ থুবড়ে পড়েছে থাগস অফ হিন্দুস্তান।\nরাজি সিনেমায় অভিনয়ের জন্য জিতেছেন ফিল্মফেয়ার\nএর আগে রাবতা, গোলমাল রিটার্নস, সাহো, নীর্জার মতো সিনেমাগুলো ছেড়ে দিয়েছেন আলিয়া। বিগ বাজেটের দক্ষিণী সিনেমা সাহো মুক্তির পর সমালোচনা কুড়িয়েছে, তার ওপর নারী চরিত্রে ছিল না কোন গভীরতা; সেটাকে 'না' বলতে তাই আলিয়া দু'বার ভাবেননি৷ রাবতা তো বক্স অফিসে সুপারফ্লপ, সমালোচকেরাও প্রশংসা করেননি সেটার। গোলমাল রিটার্নস ভালো ব্যবসা করলেও, রোহিত শেঠির সিনেমা মানেই তো ক্রিটিক্সের গায়ে জ্বালাপোড়া৷ আর পরিণীতি চোপড়ার যে চরিত্রটা আলিয়াকে অফার করা হয়েছিল, সেটা আদতে শো-পিস ছাড়া আর কিছু তো নয়৷\nহ্যাঁ, নীর্জা সিনেমাটার ব্যাপারেই আলিয়া একটু আফসোস করতে পারেন, তবে মনে হয় না সেটারও দরকার আছে৷ পঁচিশ বছর বয়সে যার ক্যারিয়ারে উড়তা পাঞ্জাব, রাজী কিংবা গাল্লি বয়ে'র মতো সিনেমা থাকে, তার তো একটা নীর্জা'র জন্যে আফসোস করার কথা নয়!\nস্ক্রিপ্ট চয়েজ ব্যাপারটা যে কত গুরুত্বপূর্ণ, ক্যারিয়ারের সাফল্য ব্যর্থতায় সেটা যে কি বিশাল ভূমিকা রাখতে পারে, এটা আলিয়া ভাট তার ক্যারিয়ারের শুরু থেকেই বুঝে গিয়েছেন। সেভাবেই তিনি নিজের ক্যারিয়ারের চিত্রনাট্য সাজিয়ে চলেছেন। আলিয়ার ক্যারিয়ারের কলঙ্ক বলতে পারেন 'কলঙ্ক' এবং 'সড়ক-২' সিনেমা দুটোকে, একটা করণ জোহরের এবং অন্যটা নিজের বাবার সিনেমা না হলে এই দুটোকেও হয়তো রিজেক্ট করতেন তিনি। কিন্ত তাতে কী, চাঁদেরও তো কলঙ্ক থাকে, আর আলিয়া তো মানুষ!\nনেপোটিজম নিয়ে সমালোচনা বলিউডে সবসময়ই চলে। সুশান্তের আত্মহত্যার পর তো খুব চর্চা হলো নেপোটিজম নিয়ে। নেপোটিজম যদি ঘুঁটঘুটে অন্ধকার হয়, আলিয়া ভাট নিঃসন্দেহে সেখানে আলোর রোশনাই। তারকার সন্তান হলেই যে সফলতা বা প্রশংসা মিলবে, এমন তো কোন কথা নেই। টিকে থাকতে হয় নিজের গুণে, নিজ যোগ্যতা দিয়ে। আর সেই জায়গাটায় আলিয়া ভাট নিজেকে টিকিয়ে রাখছেন, নিজেকে অন্যরকম একটা উচ্চতায় নিয়ে যাচ্ছেন ধীরে ধীরে।\nআলিয়া যখন গাঙ্গুবাই কাটিয়াবাদী\nঅভিনেত্রী আলিয়ার পাশাপাশি মানুষ আলিয়াকেও দেখুন, তার মেন্টাল ম্যাচুরিটি দেখুন। কঙ্গনা রনৌত গায়ে পড়ে ঝগড়া করতে এলে আলিয়াকে দেখেছেন কখনও প্রত্যুত্তর করতে? না সামাজিক যোগাযোগমাধ্যমে, না মিডিয়ার সামনে। কটুকথার জবাব দেয়ার পরিবর্তে আলিয়া বরং নিজের কাজে মন দেয়াটাকেই গুরুত্বপূর্ণ ভাবেন। মেধা আর পরিশ্রমের পাশাপাশি পরিণতিবোধের জায়গাতেও নিজেকে অনন্য করে তুলেছেন আলিয়া, শীর্ষে থাকার মূলমন্ত্র তো এগুলোই।\nআলিয়ার আপকামিং প্রোজেক্টগুলো যে কোন নায়িকার জন্যেই স্বপ্নের মতো। সঞ্জয় লীলা বানসালীর গাঙ্গুবাই কাটিয়াবাদীতে তিনি কোঠির সরদারনী গঙ্গা'র চরিত্রে অভিনয় করছেন, রাজামৌলির সিনেমায় আসছেন সীতা হয়ে। অয়ন মুখার্জীর ড্রিম প্রোজেক্ট ব্রহ্মাস্ত্রেও লিড রোলে আছেন তিনি। সহশিল্পী বা স্টারকাস্ট কে, সেটা জানার আগে আলিয়া গল্পটা শোনেন, পরিচালকের নামটা তার কাছে নায়কের চেয়েও বেশি গুরুত্বপূর্ণ।\nআলিয়া আজ আটাশে পা দিলেন, শিশুশিল্পী হিসেবে 'সংঘর্ষ'কে বাদ দিলে ফিল্ম ক্যারিয়ার মাত্র নয় বছরের। অথচ এরইমধ্যে আলিয়া কাজ করেছেন ইমতিয়াজ আলী, অভিষেক চৌবে, অভিষেক বর্মন, শশাঙ্ক খাইতান, বিকাশ বল, শকুন বাত্রা, গৌরী সিন্ধে, মেঘনা গুলজার, জোয়া আখতার, সঞ্জয় লীলা বানশালী, অয়ন মুখার্জী বা এসএস রাজামৌলির মতো ডাকাবুকো সব ডিরেক্টরের সঙ্গে। এমন ফিল্মি গ্রাফ বলিউডে এই মুহূর্তে আর কোন অভিনেত্রীর নেই, হওয়া সম্ভবও নয়। এই মেয়ে বলিউডে রাজত্ব করবে না তো কে করবে?\nকফি উইথ করণের একই এপিসোডে বরুণ ধাওয়ান ভারতের প্রধানমন্ত্রীর নাম ভুল করেছিলেন। অথচ ট্রল হয়েছে শুধু আলিয়ার ভুল নিয়ে। কয়েক বছর আগেও যে তরুণী ট্রল আর্মির প্রিয়পাত্র ছিলেন, গুগলে আলিয়া ভাট লিখে সার্চ দিলে তার নামের উইকিপিডিয়া পেজটার ঠিক পরপরই আসতো আলিয়াকে নিয়ে হাস্যকর সব ছবি- সেই আলিয়ার এমন দিনবদলের গল্পটা তো ফেইরি টেলের মতোই শোনায়!\nআলিয়া ভাট ট্রান্সফরমেশন স্টুডেন্ট অফ দ্যা ইয়ার রাজি ডিয়ার জিন্দেগী


মায়েরাই নিবে প্রাথমিকের পরীক্ষা | দৈনিক শিক্ষার আলো\n30 - May, 2020\nকরোনাকালে প্রাথমিক স্তরের এক কোটি ৪০ লাখ শিশুর পাঠদান ও পরীক্ষা গ্রহণে নতুন উদ্যোগ নিয়েছে প্রাথমিক ও গণশিক্ষা মন্ত্রণালয়। নতুন এই উদ্যোগে শিক্ষার্থীদের মায়েদের সম্পৃক্ত করে তাদের দিয়েই পাঠদান ও পরীক্ষা গ্রহণের পরিকল্পনা করা হয়েছে। মুঠোফোনে শিক্ষকদের সহায়তা ও গাইডলাইনে ঘরে বসে মায়েরাই নিজ নিজ সন্তানকে পড়াবেন। জুলাই মাসের শুরুতে শিক্ষকরা প্রশ্নপত্র তৈরি করে মায়েদের কাছে পাঠাবেন। মায়েরা সেই প্রশ্নপত্রের আলোকে নির্দিষ্ট সময়ের মধ্যে সন্তানের পরীক্ষা নেবেন। এরপর স্বেচ্ছাসেবীদের দিয়ে বাড়ি বাড়ি থেকে খাতা সংগ্রহ করাবেন শিক্ষকরা। মূল্যায়নের দায়িত্ব থাকবে শিক্ষকদেরই।\nনতুন এই উদ্যোগের কথা জানিয়ে প্রাথমিক ও গণশিক্ষা মন্ত্রণালয়ের সচিব মো. আকরাম আল হোসেন গতকাল শুক্রবার বলেন, আমাদের স্লোগান হলো- ‘মায়েরাই প্রথম শিক্ষক’। তাই করোনার এই দুর্যোগের দিনে আমরা সারাদেশের এক কোটি ৪০ লাখ মাকে শিক্ষকতার দায়িত্ব দিতে চাই। প্রাথমিক বিদ্যালয়ের শিক্ষকরা সিলেবাস ও পাঠ ঠিক করে দেবেন। মায়েরা বাসায় পড়াবেন। শিক্ষকরা মুঠোফোনের মাধ্যমে পড়া দেওয়া-নেওয়া করবেন। এরপর শিক্ষকরা প্রশ্নপত্র তৈরি করে পাঠালে মায়েরা পরীক্ষা নিয়ে খাতা শিক্ষকদের কাছে পাঠিয়ে দেবেন। প্রতি উপজেলায় স্বেচ্ছাসেবী তৈরি করা হবে। তারাই বাড়ি বাড়ি গিয়ে মায়েদের কাছ থেকে খাতা সংগ্রহ করে শিক্ষকদের কাছে পৌঁছে দেবেন। এভাবে এ বছরের প্রথম সাময়িক পরীক্ষা নিয়ে মূল্যায়ন করা হবে শিক্ষার্থীদের।\n‘নিরক্ষর মায়েদের ক্ষেত্রে কী হবে’- প্রশ্নের জবাবে সচিব বলেন, এই সংখ্যা অনেক কম। তাদের ক্ষেত্রে শিক্ষকরাই মুঠোফোনে পাঠদান করাবেন ও পড়া নেবেন। মায়েরা শুধু সন্তানের তদারকি করবেন।\nপ্রাথমিক শিক্ষা অধিদপ্তরের মহাপরিচালক মো. ফসিউল্লাহ জানান, মন্ত্রণালয় থেকে মায়েদের মাধ্যমে পাঠদান ও পরীক্ষা গ্রহণের নির্দেশনা তারা পেয়েছেন। এ নিয়ে তারা কাজও শুরু করেছেন।\nপ্রাথমিক ও গণশিক্ষা মন্ত্রণালয় থেকে জানা গেছে, গত ১৫ থেকে ২৪ এপ্রিলের মধ্যে সারাদেশের ৬৫ হাজার ৬২০টি সরকারি প্রাথমিক বিদ্যালয়ে প্রথম সাময়িক পরীক্ষা অনুষ্ঠিত হওয়ার কথা ছিল। করোনার কারণে তা পিছিয়ে গেছে। আর দ্বিতীয় সাময়িক পরীক্ষা আগামী ৯ আগস্ট থেকে শুরু হওয়ার কথা থাকলেও সেটিও এখনও অনিশ্চিত। তাই শিক্ষার্থীদের মায়েদের কাজে লাগিয়ে তাদের মাধ্যমে পাঠদান ও মূল্যায়ন প্রক্রিয়া এগিয়ে নিতে চাচ্ছে মন্ত্রণালয়। এদিকে, বিদ্যালয় কবে খোলা হবে তা সম্পূর্ণ অনিশ্চিত হয়ে পড়ায় চলতি বছরের নভেম্বরে অনুষ্ঠিতব্য প্রাথমিক সমাপনী (পিইসি) পরীক্ষা অনুষ্ঠিত হওয়া নিয়েও এক ধরনের অনিশ্চয়তা তৈরি হয়েছে। তবে মন্ত্রণালয় থেকে এ পরীক্ষা বাতিল ও স্থগিত করা হয়নি। ফলে পরীক্ষা অনুষ্ঠিত হতে হবে। তবে কীভাবে সম্ভব, তা নিয়ে মাঠপর্যায়ের শিক্ষা কর্মকর্তারাই সন্দিহান। যদিও এ নিয়ে তারা মুখ খুলছেন না।\nএ বিষয়ে বিশিষ্ট শিক্ষাবিদ অধ্যাপক সৈয়দ মনজুরুল ইসলাম বলেন, ‘এ বছর এই সুযোগে শিশুদের ওপর থেকে এই পরীক্ষাটি তুলে দেওয়া উচিত। পরীক্ষাটির কারণে শিশুরা নোট-গাইড ও কোচিং বাণিজ্যের দিকে ঝুঁকে পড়ছে। এতে শিক্ষার বাণিজ্যায়ন বাড়ছে। এ ছাড়া এ পরীক্ষাটি শিশুদের ওপর একটি বোঝা।’ গণসাক্ষরতা অভিযানের নির্বাহী পরিচালক রাশেদা কে চৌধুরী বলেন, ‘পিইসি পরীক্ষা নিয়ে অভিভাবকদের মধ্যে মিশ্র প্রতিক্রিয়া আছে। পরীক্ষানির্ভর শিক্ষাব্যবস্থা থেকে আমাদের বের হয়ে আসার সময় এসেছে।’\nসূত্র : সমকাল ।\nবাস ভাড়া ৮০ শতাংশ বৃদ্ধির সুপারিশ করেছে বিআরটিএ\nমাগুরায় ৭৪৭টি মসজিদের ইমাম ও মুয়াজ্জিনদের মাঝে প্রধানমন্ত্রীর উপহার বিতরণ করলেন এমপি সাইফুজ্জামান শিখর


কত টাকা থাকলে কুরবানি দিতে হবে?\n❏ শুক্রবার, জুলাই ৯, ২০২১ ☵ ইসলাম\nইসলাম ডেস্ক- কুরবানি আল্লাহ তাআলার নৈকট্য অর্জনের অনন্য মাধ্যম। এটি একটি আর্থিক ও আত্মিক ইবাদত। একনিষ্ঠ নিয়তে নির্ধারিত পরিমাণ সম্পদ বা টাকার মালিকের জন্য কুরবানি করা আবশ্যক। কিন্তু কী পরিমাণ সম্পদ বা টাকা থাকলে কুরবানি করা আবশ্যক?\n২২ ক্যারেট স্বর্ণের প্রতি ভরির (১১ দশমিক ৬৬৪ গ্রাম) দাম- ৭২ হাজার টাকা হিসাবে সাড়ে ৭ ভরি স্বর্ণের দাম- ৫ লাখ ৪০ হাজার টাকা।\n২১ ক্যারেট স্বর্ণের প্রতি ভরির (১১ দশমিক ৬৬৪ গ্রাম) দাম ৬৯ হাজার টাকা হিসাবে সাড়ে ৭ ভরি স্বর্ণের দাম- ৫ লাখ ১৭ হাজার ৫০০ টাকা।\n১৮ ক্যারেটের স্বর্ণের প্রতি ভরির (১১ দশমিক ৬৬৪ গ্রাম) দাম ৬০ হাজার টাকা হিসাবে সাড়ে ৭ ভরি স্বর্ণের দাম- ৪ লাখ ৫০ হাজার টাকা।\nসনাতন পদ্ধতির প্রতি ভরি স্বর্ণের দাম- ৪৯ হাজার ৫০০ টাকা হিসাবে সাড়ে ৭ ভরি স্বর্ণের দাম- ৩ লাখ ৭১ হাজার ২৫০টাকা (স্বর্ণের এ দাম ওঠা নামা করতে পারে। সেক্ষেত্রে বাজার দর হিসাব করে নিসাব নির্ধারণ করতে হবে।)\n২. রুপার নিসাব ও মূল্যের বিবরণ:-\n২২ ক্যারেটের প্রতি ভরি রুপার মূল্য ১ হাজার ৫১৬ টাকা হিসাবে সাড়ে ৫২ তোলা রুপার দাম হয়- ৭৯ হাজার ৫৯০ টাকা।\n২১ ক্যারেটের প্রতি ভরি রুপার দাম ১ হাজার ৪৩৫ টাকা হিসাবে সাড়ে ৫২ তোলা বা ভরির দাম হয়- ৭৫ হাজার ৩৩৭ টাকা পঞ্চাশ পয়সা।\n১৮ ক্যারেটের প্রতি ভরি রুপার দাম ১ হাজার ২২৫ টাকা হিসাবে সাড়ে ৫২ তোলা/ভরির দাম হয়- ৬৪ হাজার ৩১২ টাকা পঞ্চাম পয়সা। এবং\nসনাতন পদ্ধতির প্রতি ভরি রুপার দাম ৯৩৩ টাকা হিসাবে সাড়ে ৫২ তোলা/ভরির দাম ৪৮ হাজার ৯৮২ টাকা পঞ্চাশ পয়সা।\nবাদায়েউস সানাঈতে এসেছে, কুরবানি ওয়াজিব হওয়ার জন্য কুরবানির ৩ দিনই মুকিম থাকা জরুরি নয়। বরং কেউ যদি এ ৩ দিনের শুরুর দিকে মুসাফির থাকে আর শেষ দিকে মুকিম হয়ে যায় তবে তার নিসাব পরিমাণ সম্পদ থাকলে তার কুরবানি ওয়াজিব হবে। আর কেউ যদি এ ৩ দিনের শুরুতে মুকিম থাকে এবং শেষের দিকে মুসাফির হয়ে যায় তাহলে তার ওপরে কুরবানি ওয়াজিব হবে না।